text:
Di Kesinɔnu Vavãwo
“Mitsɔ kesinɔnu madzɔmadzɔwo dze xɔlɔ̃woe na mia ɖokuiwo.”—LUKA 16:9.
1, 2. Nu ka tae ame dahewo anɔ nuɖoanyi sia me godoo?
EGBEA, xexe sia me asitsanuɖoanyia wɔe be nu de ame aɖewo dzi, evɔ agbea sesẽ na ame bubuwo ya. Sɔhɛwo le dɔwɔɖui dim do kpoe. Ame geɖe tsɔ wofe agbe de afɔku me zɔ mɔ yi dukɔ deŋgɔwo me. Ahedada le afi sia afi; ele dukɔ siwo me nu de amewo dzi le gɔ̃ hã me. Eye kesinɔtɔwo le kesinɔnu geɖe kpɔm esime agbea yi edzi le sesẽm na ame dahewo ya. Akɔntabubu aɖe si wowɔ nyitsɔ laa la ɖee fia be, ne woma anyigbadzinɔlawo katã ɖe akpa alafa ɖeka me la, akpa ɖeka si le tsitre ɖi na kesinɔtɔwo la fe kesinɔnuwo sɔ kple anyigbadzinɔla susɔeawo katã fe kesinɔnuwo. Togbɔ be esesẽ be woaɖo kpe akɔntabubu sia dzi hã la, ame aɖeke make ɖi be anyigbadzinɔla miliɔn tefe akpe geɖe da ahe kolikoli, evɔ kesinɔnu gbogbo si nu dzidzime geɖe anɔ agbe ɖo la le ame aɖewo ya si o. Nublanuinya sia dze fãa le nya si Yesu gblɔ be, “Ame dahewo le mia gbɔ ɖaa” la me. (Marko 14:7) Nu ka tae nuwo le alea ɖo?
2 Yesu nyae be Mawu Fiaɖufea koe ate ŋu aɖe fifi asitsanuɖoanyia ɖa. Dunyahenuɖoanyia, subɔsubɔhawo kple asitsala ŋuklẽlawo fe nuɖoanyia, si nye ‘asitsala’ si ŋu Nyaɖeɖefia 18:3 fo nu tsoe la katã nye Satana fe xexea fe akpa aɖe. Togbɔ be Mawu fe amewo ɖe wo ɖokui ɖa keŋkeŋ le dunyahehe kple alakpasubɔsubɔ me hã la, wo dometɔ akpa gãtɔ mate ŋu aɖe wo ɖokui ɖa keŋkeŋ le Satana fe xexe sia me asitsanuɖoanyia ŋu o.
3. Biabia kawo mee míadzro?
3 Anyo be mí Kristotɔwo míabia nya siwo gbɔna la mía ɖokuiwo atsɔ adzro mía ɖokui me kpɔ be aleke míebua xexe sia me asitsanuɖoanyia mahã. Míate ŋu abia mía ɖokui be: ‘Mɔ ka nue mawɔ nye nunɔamesiwo ŋu dɔ le atsɔ aɖe nye nutefewɔwɔ na Mawu afia? Aleke mate ŋu afo asa na xexe sia me asitsanuɖoanyia ŋu dɔ wɔwɔ bliboe? Nutefekpɔkpɔ kawoe ɖee fia be Mawu fe amewo ɖoa ŋu ɖe eyama ŋu bliboe le ɣeyiɣi sesẽ siawo me?’
AƑEDZIKPƆLA MADZƆMADZƆ LA ŊUTI KPƆÐEŊUA
4, 5. (a) Nu kae dzɔ ɖe afedzikpɔla si ŋu Yesu fo nu tsoe la dzi? (b) Aɖaŋu kae Yesu ɖo na eyomedzelawo?
4 Xlẽ Luka 16:1-9. Yesu fe kpɔɖeŋu si ku ɖe afedzikpɔlaa ŋu la nana ame bua tame. Esi wotsɔ nya ɖe eŋu be ele efe afetɔ fe nuwo dome gblẽm la, ‘edze aɖaŋu’ ‘hedze xɔlɔ̃wo,’ ale be woava kpe ɖe ye ŋu ne woxɔ afedzikpɔkpɔdɔa le ye si. * Menye ɖe Yesu nɔ dzi dem fo na efe nusrɔ̃lawo be woato mɔ madzɔmadzɔ dzi akpɔ wofe agbemenuhiahiãwo le xexe sia me o, ke boŋ, egblɔ be ‘nuɖoanyi sia me viwoe’ wɔa nu nenema. Ke hã, ezã kpɔɖeŋua tsɔ ɖe nya vevi aɖe me.
5 Yesu nyae be abe ale si afedzikpɔlaa fe nɔnɔmewo va trɔ kpata ene la, asesẽ na ye yomedzelawo dometɔ geɖewo be woakpɔ wo ɖokuiwo dzi le xexe sia fe asitsanuɖoanyi madzɔmadzɔ la me. Eya ta, eɖo aɖaŋu na wo be: “Mitsɔ kesinɔnu madzɔmadzɔwo dze xɔlɔ̃woe na mia ɖokuiwo, ale be ne wo nu va yi la, [Yehowa kple Yesu naxɔ] mi ɖe nɔfe mavɔwo.” Nu kae míate ŋu asrɔ̃ tso Yesu fe aɖaŋuɖoɖoa me?
6. Aleke míewɔ nya be fifi asitsanuɖoanyia menɔ Mawu fe tameɖoɖo me o?
6 Togbɔ be Yesu meɖe nu si tae wòyɔ kesinɔnuawo be kesinɔnu “madzɔmadzɔwo” la me o hã la, Biblia na eme kɔ fãa be asitsatsa menɔ Mawu fe tameɖoɖo me o. Yehowa na nu siwo Adam kple Xawa hiã la wo le agbɔsɔsɔ gã aɖe me. (1 Mose 2:15, 16) Emegbe, esi wokɔ gbɔgbɔ kɔkɔe ɖe amesiaminawo fe hamea dzi le fe alafa gbãtɔ me la, “wo dometɔ ɖeka pɛ hã megblɔna be nu siwo le ye si la nye ye ŋutɔ ye tɔ o, ke boŋ wowɔa nuwo katã ɖekae.” (Dɔw. 4:32) Nyagblɔɖila Yesaya gblɔ ɣeyiɣi si me amegbetɔwo katã awɔ anyigbadzinuwo ŋu dɔ femaxee la ŋu nya ɖi. (Yes. 25:6-9; 65:21, 22) Gake hafi ɣemaɣi naɖo la, ele be Yesu yomedzelawo ‘nadze aɖaŋu’ ale be woawɔ xexe sia me “kesinɔnu madzɔmadzɔwo” ŋu dɔ atsɔ akpɔ wo ɖokuiwo dzi, eye le ɣeyiɣi ma ke me la, woadze Mawu ŋu.
DZE AÐAŊU LE KESINƆNU MADZƆMADZƆWO ZAZÃ ME
7. Aɖaŋuɖoɖo kae dze le Luka 16:10-13?
7 Xlẽ Luka 16:10-13. Afedzikpɔla si ŋu Yesu fo nu tsoe le kpɔɖeŋua me la dze xɔlɔ̃wo le eya ŋutɔ fe viɖe ta. Ke hã, Yesu de dzi fo na eyomedzelawo be woadze xɔlɔ̃wo na wo ɖokuiwo le dzifo, gake menye le ɖokuitɔdidi ta o. Nya siwo wògblɔ le kpɔɖeŋua yome la fia be edi be míanyae be ale si míezãa míafe “kesinɔnu madzɔmadzɔwo” ate ŋu aɖee afia nenye be míewɔa nutefe na Mawu loo, alo míewɔa nutefe nɛ o. Yesu fe nyae nye be, ne kesinɔnu mawo su mía si la, ‘míanye nutefewɔlawo’ ne míewɔ wo ŋu dɔ nyuie. Aleke míawɔ esiae?
8, 9. Gblɔ ale si ame aɖewo le eɖem fia be yewonye nutefewɔlawo le ale si wozãa wofe kesinɔnu madzɔmadzɔwoe me fe kpɔɖeŋu.
8 Mɔ aɖe si dzi míate ŋu ato awɔ nutefe le míafe nunɔamesiwo ŋu dɔ wɔwɔ me ye nye be míadzɔ nu atsɔ akpe asi ɖe xexea me katã fe gbefãɖeɖedɔ si ŋu nya Yesu gblɔ ɖi be woawɔ la ŋu. (Mat. 24:14) Nyɔnuvi dzaa aɖe si le India la nɔ gakuwo dzram ɖo vivivi ɖe gaɖakavi aɖe si le esi la me, eye meflea fefenuwo gɔ̃ hã o le esia ta. Esi aɖakavia yɔ la, etsɔ gaa na be woatsɔ akpe asi ɖe gbefãɖeɖedɔa ŋu. Nɔviŋutsu aɖe si le India, si si negble le la tsɔ ne gbogbo aɖewo yi na nɔviwo le Malayalam gbegɔmeɖedɔwɔfea, elabena efe susue nye be esi wòhiã be dɔwɔfea nafle newo ta la, ne ye ŋutɔ yetsɔ neawo yi na wo la, aɖe vi geɖe wu gadzɔdzɔ. Esia nye aɖaŋudzedze. Nenema kee nɔvi siwo le Greece hã tsɔa ami, nyinotsibabla kple nuɖuɖu vovovowo yina na Betel fomea edziedzi.
9 Nɔviŋutsu aɖe si tso Sri Lanka, si ʋu ɖale duta fifia la tsɔ efe afe kple anyigba na be woanye kpekpewo kple takpekpewo wɔfe kpakple dzefe na ɣeyiɣiawo katã fe subɔlawo. Ema nye ga gbogbo aɖe si nɔvia tsɔ sa vɔe, ke hã, enye kpekpeɖeŋu gã aɖe na nutoa me gbefãɖela siwo dzi nu mede kura o. Le dukɔ aɖe si me woɖo asi dɔa dzi le me la, nɔviwo tsɔ wofe afewo na be woazã wo abe Fiaɖufe Akpatawo ene, si wɔe be mɔɖelawo kple gbefãɖela bubu geɖe siwo dzi nu mede o la kpɔ afi si woawɔ kpekpewo le femaxee.
10. Ne míeʋua asi me naa nu amewo faa la, yayra kawoe míakpɔ?
10 Kpɔɖeŋu mawo ɖee fia be Mawu fe amewo “wɔa nutefe le nu suetɔ me.” (Luka 16:10) Wozãa wofe nunɔamesiwo tsɔ kpea asi ɖe subɔsubɔdɔa ŋu. Ne Yehowa xɔlɔ̃wo tsɔ wofe nunɔamesiwo sa vɔe la, aleke wosena le wo ɖokui me? Wonyae be nunana faa alea nye mɔ aɖe si dzi yewoato be kesinɔnu “vavã” nasu yewo si. (Luka 16:11) Nɔvinyɔnu aɖe si dzɔa ga tsɔ doa alɔ Fiaɖufedɔa edziedzi la gblɔ tso yayra aɖe si wòkpɔ ŋu be: “Esi menaa nu faa ta la, mekpɔ yayra le mɔ wɔnuku aɖe nu le fe siawo katã me. Mekpɔe be zi ale si meʋua asi me faa la, zi nenemae nye nuwɔwɔ ɖe amewo ŋu ganyona ɖe edzii. Mekpɔe be eva le bɔbɔe nam be matsɔ ake, magbɔ dzi ɖi na amewo, alɔ̃ faa axɔ aɖaŋuɖoɖo, eye mado dzi ne nu si mele mɔ kpɔm na meva eme o.” Ame geɖe kpɔe be dɔmenyonyo ɖe vi na yewo le mɔ geɖe nu.—Ps. 112:5; Lod. 22:9.
11. (a) Ne míenaa nu faa la, aleke esia ɖenɛ fiana be ‘míedze aɖaŋu’? (b) Nu kae le edzi yim le Mawu fe amewo dome egbea? (Kpɔ foto si le nyati sia fe gɔmedzedze.)
11 Ne míezãa míafe nunɔamesiwo tsɔ doa Fiaɖufea fe nuwo ɖe ŋgɔ la, esia hã nye mɔ bubu aɖe si dzi míetona ɖenɛ fiana be ‘míedze aɖaŋu.’ Enaa mɔnukpɔkpɔ mí be míakpe ɖe ame bubuwo ŋu. Ame siwo si xexe sia me kesinɔnuwo le evɔ womate ŋu awɔ ɣeyiɣiawo katã fe subɔsubɔdɔa alo aʋu ayi tefe si hiahiã geɖe wu le o la kpɔa dzidzɔ be ga si yewodzɔna la kpena ɖe ame bubuwo ŋu le subɔsubɔdɔa me. (Lod. 19:17) Le kpɔɖeŋu me, míafe lɔlɔ̃nu faa nudzɔdzɔwo wɔnɛ be wotea ŋu taa agbalẽwo hekpea asi ɖe gbefãɖeɖedɔa ŋu le nuto siwo me ahedada xɔ afe ɖo evɔ ame geɖewo le nyatefea me vam la me. Ƒe aɖewo va yi la, Biblia xɔ asi ŋutɔ le dukɔwo abe Congo, Madagascar kple Rwanda ene me. Ɣeaɖewoɣi la, Biblia fe home tea ŋu nyena kwasiɖa ɖeka alo ɣleti ɖeka fe dɔwɔfetu. Eya ta, ehiãna be nɔviwo natiae nenye be woafle nuɖuɖu na wofe fomea loo alo woafle Biblia. Gake fifia, míafe nudzɔdzɔwo wɔe be Yehowa fe habɔbɔa ɖea Biblia gɔme hemanɛ na fomewo kple Biblia nusrɔ̃viwo femaxee “be nuwo nasɔ pɛ.” (Xlẽ 2 Korintotɔwo 8:13-15.) Esia wɔe be ame siwo naa nu kple ame siwo xɔa nu la siaa va zua Yehowa xɔlɔ̃wo.
ALE SI MÍAWƆ BE MÍAGAZÃ ƔEYIƔI FŨU ÐE “ASITSADƆ SIWO AMEWO WƆNA LE AGBE ME” LA ŊU O
12. Aleke Abraham ɖee fia be yeɖo ŋu ɖe Mawu ŋu?
12 Mɔ bubu aɖe si dzi míato azu Yehowa xɔlɔ̃ ye nye be míaɖe ɣeyiɣi si míezãna ɖe asitsadɔ siwo amewo wɔna le agbe me ŋu la dzi akpɔtɔ, eye míazã mɔnukpɔkpɔa atsɔ adi kesinɔnu ‘vavãwo.’ Abraham, si nye nutefewɔla si nɔ anyi le blema la ɖo to Mawu fe gbe heʋu tso Ur, si nye du si me kesinɔnuwo bɔ ɖo la me ale be yeaɖanɔ avɔgbadɔwo me eye yeana ye kple Yehowa dome nanɔ kplikplikpli. (Heb. 11:8-10) Ekpɔ Mawu, ame si nye kesinɔnu vavãwo Tsofe la sinu ɣesiaɣi. Meti ŋutilãmenuwo yome gbeɖe o, elabena esia aɖee afia be meɖo ŋu ɖe Mawu ŋu o. (1 Mose 14:22, 23) Yesu kafu xɔse sia fomevi esi wògblɔ na ɖekakpui kesinɔtɔ aɖe be: “Ne èdi be yeazu blibo la, yi nàdzra nu siwo le asiwò la nàtsɔ ga la ana ame dahewo, ekema kesinɔnuwo anɔ asiwò le dzifo; eye nàva dze yonyeme.” (Mat. 19:21) Xɔse si nɔ Abraham si la menɔ ŋutsu ma si o, gake ame bubuwo ya ɖo ŋu ɖe Mawu ŋu bliboe.
13. (a) Aɖaŋu kae Paulo ɖo na Timoteo? (b) Aleke míate ŋu awɔ ɖe Paulo fe aɖaŋuɖoɖoa dzi egbea?
13 Timoteo nye ame si si xɔse nɔ. Esi Paulo yɔ Timoteo be “Kristo Yesu fe asrafo nyui” vɔ la, egblɔ nɛ be: “Ame si le asrafodɔ wɔm la megafoa eɖokui ɖe asitsadɔ siwo amewo wɔna le agbe me la me o, ale be wòadze ame si xɔe ɖe asrafodɔa me la ŋu.” (2 Tim. 2:3, 4) Egbea, Yesu yomedzelawo, siwo dome ɣeyiɣiawo katã fe subɔla miliɔn ɖeka kple edzivɔwo le la, wɔa Paulo fe aɖaŋuɖoɖoa dzi le ale si wofe nɔnɔmea ɖe mɔe nu. Womeɖea mɔ boblododowo kple ame siwo dome wole fe nuwɔnawo kpɔa ŋusẽ ɖe wo dzi o, elabena woɖoa ŋku Biblia me mɔfiame vevi sia si gblɔ be, “Ame si doa nu le ame si la zua kluvi na ame si si wòdo nua le” la dzi. (Lod. 22:7) Adzɔ dzi na Satana ŋutɔ be yeana míazã míafe ɣeyiɣi kple ŋusẽ katã agbla ɖe dɔwɔwɔ ŋu le xexe sia me asitsanuɖoanyia me abe kluviwo ene. Míafe nyametsotso aɖewo ate ŋu awɔe be míazu fenyilawo fe geɖe. Ame aɖewo doa ga gbogbowo tsɔ flea afe alo ʋu xɔasiwo, tsɔ dea suku alo wɔa srɔ̃ɖeɖe kpeɖiwo gɔ̃ hã, eye esia hea wo dea gakuxi sesẽwo me. Míeɖenɛ fiana be míedze aɖaŋu ne míenɔa agbe tsɛ eye míefoa asa na fenyinyi kple gagbegblẽ. Ne míewɔe alea la, míavo awɔ subɔsubɔdɔ na Mawu tsɔ wu be míazu kluviwo na xexe sia fe asitsanuɖoanyia.—1 Tim. 6:10.
14. Nu kae wòle be míaɖo kplikpaa be míawɔ? Gblɔ efe kpɔɖeŋu aɖewo.
14 Hafi míate ŋu anɔ agbe tsɛ la, ehiã be míatsɔ nu siwo le vevie wu la aɖo nɔfe gbãtɔ. Le kpɔɖeŋu me, dɔwɔfe gã aɖe nɔ atsu kple asi aɖe si. Gake esi woɖoe be yewoagawɔ ɣeyiɣiawo katã fe subɔsubɔdɔa ake ta la, wodzra wofe dɔwɔfea, tɔdziʋu si nɔ wo si kple nunɔamesi bubuwo. Eyome, wotsɔ wo ɖokui na faa be yewoakpe asi ɖe habɔbɔa fe dɔwɔfegã la tutu ŋu le Warwick, New York. Esia na mɔnukpɔkpɔ tɔxɛ aɖe su wo si: eyae nye be woa kple wo vinyɔnua kple srɔ̃a siaa wosubɔ le Betel, eye woa kple wo toyɔvia dzilawo wokpɔ gome le Warwick xɔtudɔa me kwasiɖa aɖewo. Nɔvinyɔnu mɔɖela aɖe si le Colorado, Amerika, la kpɔ ɣeyiɣi aɖe fe dɔ le gadzraɖofe aɖe. Gadzraɖofea fe dɔdzikpɔlawo kpɔ ŋudzedze ɖe efe dɔwɔwɔ ŋu ale gbegbe be wogblɔ nɛ be yewoaxɔe ɖe dɔa me koŋ eye yewoaxe efe dɔwɔfetua tefe etɔ̃ nɛ. Ke hã, esi wònye be dɔa mana wòakpɔ vovo ɖe subɔsubɔdɔa ŋu o ta la, egbe. Esiawo nye ale si Yehowa subɔlawo tsɔa nuwo saa vɔe la fe kpɔɖeŋu ʋɛ aɖewo ko. Eɖoɖo kplikpaa atsɔ Fiaɖufea fe nuwo aɖo nɔfe gbãtɔ alea ɖenɛ fiana be míedea asixɔxɔ mɔnukpɔkpɔ si su mía si be míawɔ kesinɔnu vavãwo le Mawu gbɔ ahanye exɔlɔ̃wo la ŋu wu ŋutilãmenuwo.
NE ŊUTILÃMEKESINƆNUWO NU VA YI
15. Kesinɔnu kawoe nana míekpɔa dzidzeme vavãtɔ?
15 Ŋutilãmekesinɔnuwo fe amesinɔnɔ menye kpeɖodzi be Mawu kpɔ ŋudzedze ɖe amea ŋu o. Yehowa yraa ame siwo nye “kesinɔtɔwo le dɔ nyuiwo wɔwɔ me.” (Xlẽ 1 Timoteo 6:17-19.) Le kpɔɖeŋu me, esi Lucia * se be wohiã gbefãɖela geɖe wu le Albania la, eʋu tso Italy le fe 1993 me yi afi ma. Togbɔ be menya dɔ si wòawɔ atsɔ akpɔ eɖokui dzi le dukɔ ma me o hã, eɖo ŋu ɖe Yehowa ŋu bliboe. Eva ɖu tu na Albaniagbea, eye wòkpe ɖe ame ɖekaɖeka 60 ŋu wotsɔ wo ɖokui ɖe adzɔgbe na Yehowa. Togbɔ be Mawu fe amewo dometɔ akpa gãtɔ meɖea gbefã le anyigbamama siwo tsea ku alea me o hã, nu sia nu si míewɔna tsɔ kpena ɖe amewo ŋu wova kena ɖe agbemɔa ŋu henɔa edzi la nye kesinɔnu siwo ŋu míawo ŋutɔwo kple woawo siaa míade asixɔxɔe tegbee.—Mat. 6:20.
16. (a) Nu kae ava dzɔ ɖe egbegbe asitsanuɖoanyia dzi? (b) Esi esia le nyanya na mí ta la, aleke wòle be míabu ŋutilãmekesinɔnuwoe?
16 Yesu gblɔ be: “Ne [kesinɔnu madzɔmadzɔwo] nu va yi la.” Megblɔ be, ‘ɖewohĩ, wo nu ava yi o,’ si fia be wo nu ava yi godoo. (Luka 16:9) Ale si gadzraɖofewo ɖua agba eye ga ŋuti ɖoɖowo tɔtɔna le ŋkeke mamlɛ siawo me la maɖi naneke o ne wotsɔe sɔ kple nu si gbɔna dzɔdzɔ ge kpuie le anyigba bliboa dzi. Satana fe nuɖoanyi bliboa, si me dunyahehe, subɔsubɔ kple asitsanuɖoanyia siaa le la nu ava yi godoo. Nyagblɔɖila Ezekiel kple Zefaniya gblɔ nya ɖi be sika kple klosalo, siwo nye adzɔnu veviwo tso blema ke la, magava ɖi naneke o. (Eze. 7:19; Zef. 1:18) Ne míeva ɖo xexe sia fe nuwuwu eye míekpɔe dze sii be míeli kɔ “kesinɔnu madzɔmadzɔwo” ɖi gleglegle evɔ mímede asixɔxɔ aɖeke kesinɔnu vavãwo ŋu o la, aleke míase le mía ɖokui me? Míate ŋu ase le mía ɖokui me abe ŋutsu aɖe si wɔ dɔ le efe agbemeŋkekeawo katã me hefo ga gbogbo aɖe nu fu ɖi, eyome wòva de dzesii be ga manyomanyo sɔŋ ko yeli kɔ ɖi la ene. (Lod. 18:11) Ɛ̃, kesinɔnu mawo nu ava yi, eya ta, mègana mɔnukpɔkpɔ si su asiwò be nàwɔ wo ŋu dɔ atsɔ ‘adze xɔlɔ̃wo’ le dzifo la nato ŋuwò o. Nu sia nu si míewɔna tsɔ doa Yehowa fe Fiaɖufea fe nuwo ɖe ŋgɔ la ana míazu kesinɔtɔwo le Mawu gbɔ.
17, 18. Nu kawoe Mawu xɔlɔ̃wo le mɔ kpɔm na?
17 Ne Mawu Fiaɖufea va la, xɔfetu kple gadodo nu ayi, nuɖuɖu abɔ eye mímaxe fe ɖe wo ta o, mímagahiã ɖɔktawo alo atikewo o. Yehowa fe fomea fe akpa si le anyigba dzi la ase vivi na anyigba dzi nu nyuitɔwo. Sika, klosalo kple kpe xɔasiwo azu atsyɔ̃ɖonuwo, ke menye kesinɔnu siwo woali kɔ ɖi ɖe ɣaɣlafe o. Xɔtunu siwo nye atiwo kple kpewo kpakple ga adodoeawo abɔ míatsɔ atu afe nyuiwo femaxee. Xɔlɔ̃wo akpe asi ɖe mía ŋu le dzidzɔkpɔkpɔ kple vivisese ta, ke menye ɖe ga ta o. Ɣemaɣi la, mí katã míama anyigba dzi nu vavãwo.
18 Nu xɔasi siwo asu ame siwo wɔ xɔlɔ̃ na wo ɖokuiwo le dzifo si la fe akpa sue aɖe koe nye esia. Seɖofe manɔe na dzidzɔ si gbegbe Yehowa subɔla siwo le anyigba dzi la akpɔ o, vevietɔ ne wosee Yesu gblɔ na wo be, “Miva, mi ame siwo Fofonye yra, minyi Fiaɖufe si wodzra ɖo ɖi na mi tso xexea fe gɔmeɖoanyiɣi la dome.”—Mat. 25:34.
^ mm. 4 Yesu megblɔe nenye be nya si wotsɔ ɖe afedzikpɔlaa ŋu la le eme loo alo mele eme o. Helagbe me nya si gɔme woɖe le Luka 16:1 be “wova tso enu” la agate ŋu afia be ɖe wogblẽ afedzikpɔlaa ŋu. Ke hã, Yesu he susu yi afɔ si afedzikpɔlaa ɖe dzi, ke menye nu si tae wole dɔ xɔm le esi la dzi o.
^ mm. 15 Lucia Moussanett fe agbemeŋutinya dze le July 8, 2003, fe Nyɔ! me, axa 28-32.


c: text/html

text:
GBETAKPƆXƆ—TATA SI MÍESRƆ̃NA May 2017
Nusɔsrɔ̃nyati siwo me míadzro tso July 3 va se ɖe 30, 2017 la le tata sia me.
Kpe Ðe “Amedzroviwo” Ŋu ‘Woasubɔ Yehowa Kple Dzidzɔ’
Aleke míawɔ agblɔ nya nyuia na sitsofedila siwo mekpɔ nya Yehowa haɖe o?
Ale Si Míakpe Ðe ‘Amedzrowo’ Ƒe Viwo Ŋu
Ne ènye dzila eye mia kple wò fomea mieʋu yi dukɔ bubu me la, aleke nàwɔ be mɔnukpɔkpɔ nyuitɔ nasu viwòwo si woasrɔ̃ nu tso Yehowa ŋu? Kpekpeɖeŋu kae ame bubuwo ate ŋu ana?
AGBEMEŊUTINYA
Togbɔ Be Menye Tokunɔ Hã, Esia Mexe Mɔ Nam Be Nyemeɖe Gbefã Na Amewo O
Togbɔ be Walter Markin nye tokunɔ hã, ele dzidzɔ kpɔm le Yehowa Mawu subɔsubɔ me eye wòkpɔ dzidzeme geɖe.
Mègana Wò Lɔlɔ̃ Nayi To O
Kristotɔ siwo nɔ anyi le fe alafa gbãtɔ me la dometɔ aɖewo gblẽ lɔlɔ̃ si nɔ wo si gbã la ɖi. Aleke míawɔ be lɔlɔ̃ si le mía si na Yehowa la nu nagasẽ ɖe edzi?
“Èlɔ̃am Wu Esiawoa?”
Yesu fia nu vevi aɖe Petro ku ɖe nu si wòle be wòatsɔ aɖo nɔfe gbãtɔ ŋu. Ðe míawo hã míate ŋu awɔ nufiame mawo ke ŋu dɔ egbea?
Ale Si Gayo Kpe Ðe Nɔvi Kristotɔwo Ŋu
Ame kae nye Gayo, eye nu ka tae wòhiã be míasrɔ̃ efe kpɔɖeŋua egbea?
Dzidzɔ Si Le Agbe Tsɛ Nɔnɔ Me
Nu kae ʋã atsu kple asi aɖe wotso nya me be yewoanɔ agbe tsɛ? Aleke wowɔe? Nu ka tae wofe afɔɖeɖe sia na wokpɔ dzidzɔ?
FROM OUR ARCHIVES
“Míafe Dziwo Yɔ Fũu Kple Lɔlɔ̃ Eye Dzo Yeye Ðo Mía Me”
Le fe 1922 fe takpekpea megbe la, aleke Biblia Nusrɔ̃viwo wɔ ɖe yɔyɔ si nye, “miɖe gbefã Fia la kple efe fiaɖufe la” dzi?

robotstxt: allowed

filter: keep


text:
NYATI SI LE AKPAA DZI | DZIMAÐITSITSI—ALE SI NÀWƆ AÐU EDZI
Dzimaɖitsitsi Le Ƒomea Ta
Janet gblɔ be: “Le fofonye fe ku megbe kpuie la, srɔ̃nye gblɔ nam be yele nyɔnu bubu aɖe kpɔm le gbɔ me. Esia megbe kpuie la, megagblɔ nya aɖeke na mí hafi fɔ efe awuwo katã hegblẽ nye kple mía vi eveawo ɖi dzo o.” Janet di dɔ le wɔwɔm, gake fetua mesɔ gbɔ be wòatsɔ akpɔ efe fomea dzi nyuie o. Eye menye gakuxiwo koe dze ŋgɔe o; kuxi bubuwo hã li. Egblɔ be: “Agbanɔamedzi yeye siwo katã gbɔ wòle be nye ɖeka makpɔ fifia la wɔe be metsi dzimaɖi ʋuu nu te ŋunye. Ne nyemete ŋu kpɔ vinyewo fe nuhiahiãwo gbɔ na wo abe ale si dzila bubuwo le ewɔm ene o la, etena ɖe dzinye. Eye fifia gɔ̃ hã la, metsia dzi ɖe ale si amewo bua nye kple vinyewoe la ŋu. Ðe wosusuna be nyemewɔ nu sia nu si wòle be mawɔ atsɔ akpɔ nye srɔ̃ɖeɖea tae oa?”
Gbedodoɖa kpena ɖe Janet ŋu wòɖua efe seselelãmewo dzi eye wònana xɔlɔ̃wɔwɔ si le woa kple Mawu dome gasẽna ɖe edzi. Egblɔ be: “Ne zã do eye ɖoɖoe zi toŋtoŋ la, ɣemaɣie metsia dzimaɖi wu. Gbedodoɖa kple Biblia xexlẽ kpena ɖe ŋunye medɔa alɔ̃. Mawunyakpukpui si léa dzi nam wue nye Filipitɔwo 4:6, 7, si gblɔ be: ‘Migatsi dzimaɖi le naneke ŋuti o, ke boŋ le nu sia nu me la, mito gbedodoɖa kple kokofofo kpakple akpedada dzi miana Mawu nanya miafe dzimedidiwo; eye Mawu fe ŋutifafa, si fo gɔmesesewo katã ta la, adzɔ miafe dziwo kple miafe tamesusuwo ŋu to Kristo Yesu dzi.’ Menɔa gbedodoɖa dzi zã sia zã, eye Yehowa fe ŋutifafa na nye dzi dze eme.”
Kakaɖedzinya siwo Yesu gblɔ tso gbedodoɖa ŋu le efe Todzimawunyaa me la ɖea vi na ame siwo katã le dzimaɖi tsim. Egblɔ be: “Mia Fofo la nya nu siwo le mia hiãm hafi mieva bianɛ gɔ̃ hã.” (Mateo 6:8) Eye ele be míabiae hã. Gbedodoɖae nye mɔ vevitɔ si dzi míato ‘ate ɖe Mawu ŋu.’ Viɖe kae ado tso esia wɔwɔ me? Esia awɔe be ‘Mawu ate ɖe mia ŋu.’—Yakobo 4:8.
Ɛ̃, menye ɖeko gbedodoɖa nana míekpɔa akɔfafa le míafe dzimaɖitsitsiwo me ko evɔ o, ke eɖea vi geɖe wu ema. Enana Yehowa, “Gbedodoɖasela” la, ɖea afɔ hekpena ɖe ame siwo katã dinɛ le xɔse me la ŋu. (Psalmo 65:2) Esia tae Yesu fia eyomedzelawo be “woanɔ gbe dom ɖa ɣesiaɣi, eye womagana ta o.” (Luka 18:1) Ele be míayi edzi anɔ Mawu fe mɔfiafia kple efe kpekpeɖeŋu biam eye míaka ɖe edzi be aɖo míafe xɔse tefe na mí godoo. Mele be míake ɖi gbeɖe ahasusui be medi be yeakpe ɖe mía ŋu o loo alo be mate ŋu akpe ɖe mía ŋu o. Ne míenɔa “gbedodoɖa dzi ɣeawokatãɣi” alea la, eɖenɛ fiana be xɔse vavã le mía si.—1 Tesalonikatɔwo 5:17.
NU SI KOŊ WÒFIA BE XƆSE NANƆ AME SI
Gake nu ka tututue nye xɔse? Xɔse fia be ‘woava nya’ Mawu be enye ame ŋutɔŋutɔ. (Yohanes 17:3) Gake hafi míaxɔ Mawu dzi ase la, afɔ gbãtɔ si wòle be míaɖe ye nye be míato Biblia-xexlẽ dzi anya efe susuwo. Míenyae be efe ŋku le mía dometɔ ɖe sia ɖe ŋu eye wòdina be yeakpe ɖe mía ŋu. Ke hã xɔse vavãtɔ bia nu geɖe wu nusɔsrɔ̃ tso Mawu ŋu. Efia hã be Mawu nava nɔ na mí abe xɔlɔ̃ si ŋu míedea bubui vevie la ene. Abe ale si ko wònye nyatefe le amegbetɔwo gome ene la, míate ŋu adze xɔlɔ̃ Mawu gbe ɖeka kple efe zãdodo o. Ne míeyi edzi le nu srɔ̃m tso eŋu ‘hewɔa nu siwo dzea eŋu,’ eye míekpɔe be ele kpekpem ɖe mía ŋu la, míafe xɔse anɔ “sesẽm ɖe edzi.” (2 Korintotɔwo 10:15; Yohanes 8:29) Xɔse ma fomevie kpe ɖe Janet ŋu wòɖu efe dzimaɖitsitsiwo dzi.
Janet gblɔ be: “Nu si koŋ kpe ɖe ŋunye ŋusẽ ɖo nye xɔse ŋue nye dzesidede Yehowa fe asi le afɔ ɖe sia ɖe si meɖena me. Amewo wɔa nu madzɔmadzɔ ɖe mía ŋu zi geɖe eye ewɔna na mí be míate ŋu ado dzi o. Gake ne míedo gbe ɖa tso eŋu na Yehowa vevie la, ekpena ɖe mía ŋu ɣesiaɣi míedona le eme le mɔ si mate ŋu ava susu me nam gbeɖe o la nu. Ɣesiaɣi si meda akpe nɛ la, meɖoa ŋku nu siwo gbegbe wòwɔ nam la dzi. Ekpena ɖe mía ŋu ɣesiaɣi le ɣeyiɣi nyuitɔ dzi, eye zi geɖe la, le gafofo si tututu dzi míehiãe dzi. Eye ena medze xɔlɔ̃ vavã siwo nye nyatefe Kristotɔ ŋutsuwo kple nyɔnuwo siaa. Wokpɔa ɣeyiɣi ɖe mía ŋu ɣesiaɣi eye wonye ame ɖɔʋu siwo fe kpɔɖeŋu vinyewo ate ŋu asrɔ̃.” *
“Meva se nu si tae Yehowa gblɔ le Malaki 2:16 be: ‘Melé fu srɔ̃gbegbe’ ɖo la gɔme. Srɔ̃tɔ maɖifɔ la bua srɔ̃gbegbe be enye nutefemawɔmawɔ vɔ̃ɖi. Ƒe geɖee enye esi va yi tso esime srɔ̃nye gblẽm ɖi, ke hã metsia akogo ɣeaɖewoɣi, eye mesena le ɖokuinye me be asixɔxɔ aɖeke mele ŋunye o. Ne nu te ɖe dzinye alea la, medzea agbagba wɔa nane tsɔ kpena ɖe ame aɖe ŋu, eye zi geɖe la, esia kpena ɖe nye hã ŋunye.” Esi Janet dzea agbagba wɔna ɖe Biblia fe mɔfiafiawo dzi be yeagaɖe ye ɖokui ɖe aga o ta la, esia kpena ɖe eŋu be megatsia dzimaɖi fũu o. *—Lododowo 18:1.
Mawu nye ‘tsyɔ̃eviwo fofo kple ahosiwo takpɔla.’
Janet gblɔ be: “Nu si faa akɔ nam wue nye nyanya be Mawu nye ‘tsyɔ̃eviwo fofo kple ahosiwo takpɔla.’ Magblẽ mí ɖi gbeɖe abe ale si srɔ̃nye gblẽ mí ɖi ene o.” (Psalmo 68:5) Janet nyae be Mawu metsɔa “nu vɔ̃ɖiwo” tea mí kpɔna o. Ke boŋ ɖe wònaa nunya “amewo katã faa” hekpe ɖe “ŋusẽ si gbɔ dzɔdzɔmetɔ ŋu” la ŋu be woakpe ɖe mía ŋu míaɖu míafe dzimaɖitsitsiwo dzi.—Yakobo 1:5, 13; 2 Korintotɔwo 4:7.
Ke ne míele dzimaɖi tsim le esi míafe agbe ɖo afɔku me ta ya ɖe?
^ mm. 10 Kpɔ nyati siwo fe tanya vevitɔe nye “Èle Ta Kpɔm Na Wò Agbea?,” si dze le July 2015 fe Nyɔ! me, be nàkpɔ aɖaŋuɖoɖo bubuwo ku ɖe ale si nàwɔ aɖu dzimaɖitsitsi dzii la ŋu. Àkpɔe le Internet hã dzi le www.jw.org/ee.


text:
JUNE 4, 2014
XEXEA ME ƑE NYADZƆDZƆWO
Ðasefowo Adze Dukɔwo Dome Takpekpewo Gɔme
NEW YORK—Yehowa Ðasefowo fe “Yi Edzi Nànɔ Mawu Fiaɖufea Dim Gbã!” ŋkeke etɔ̃ dukɔwo dome takpekpe gbãtɔ adze egɔme le Fiɖa, June 6, 2014, fe ŋdi le Ford Field le Detroit, Michigan, USA. Takpekpewɔfe bubu siwo le Arizona, California, Florida, Illinois, Missouri, New Jersey kple North Carolina akpɔ gome le wɔnaa fe akpa aɖewo me to videokadodowo dzi, eye woaɖe wo gɔme ɖe Albaniagbe, Koreagbe, Polandgbe kple Portugalgbe me.
Afetɔ J. R. Brown, si nye Yehowa Ðasefowo fe nyanuɖela le wofe dɔwɔfegã le Brooklyn, New York, gblɔ be: “Le kwasiɖa etɔ̃ siwo va yi me la, Ðasefo siwo le Detroit kple du bubu siwo me woakpɔ wɔnaa to videokadodowo dzi kpe wofe afelikawo be woakpɔ gome le wɔna tɔxɛ sia me kpli yewo. Míele mɔ kpɔm be ame fomevi vovovo siwo ade 45,000 ye ava Detroit eye ame 2,000 kple edzivɔ siwo atso Australia, Canada, Germany kple Taiwan ava hã le eme.”
Tso dzomeŋɔlia yina la, Ðasefo siwo le Amerika-dukɔa me awɔ dukɔwo dome takpekpe 16 le bɔlfofe gãwo le Amerika-du vovovo ewo me. Le tefe aɖewo la, woawɔ wɔna bliboa alo efe akpa aɖe le Albaniagbe, Amerika Tokunɔgbe, Arabgbe, Armeniagbe, Kantongbe, Chuukgbe, Fransegbe, Helagbe, Haitiatɔwo fe Kreolegbe, Hindigbe, Ilokogbe, Indonesiagbe, Italiagbe, Japangbe, Koreagbe, Mandaringbe, Marshall-gbe, Persiagbe, Polandgbe, Romaniagbe, Russiagbe, Samoagbe, Spaniagbe, Tagalog-gbe, Twigbe kple Vietnamgbe. Tso June 2014 va se ɖe fe 2015 me la, Ðasefowo awɔ dukɔwo dome takpekpewo le Australia, Ecuador, England (Angleterre), Germany (Allemagne), Greece, Mexico, South Korea (Corée du Sud) kple Zimbabwe.
Wofe Kadodowo:
Xexea Me Godoo: J. R. Brown, Office of Public Information, tel. +1 718 560 5000


text:
Do Ka Kpli Mí
Enyea dzidzɔ na mí be míakpe ɖe ame siwo tsɔ ɖe le Biblia alo míafe xexea me katã fe dɔa me la ŋu. Zã mɔnu siwo le ete la dometɔ ɖeka nàtsɔ ake ɖe Yehowa Ðasefowo ŋu le miafe nutoa me.
● Bia be míava srɔ̃ Biblia kpli wò femaxee
Zã nyatakaka siwo le ete nàtsɔ aŋlɔ agbalẽ na mí alo afo ka na mí
Belgium (Belgique)
Christian Congregation of Jehovah’s Witnesses
rue d’Argile-Potaardestraat 60
B-1950 KRAAINEM
BELGIUM
+32 2-782-00-15
Dɔwɔɣiwo
Dzoɖa va se ɖe Fiɖa
Ŋdi ga 8 va se ɖe ŋdɔ ga 12 kple ŋdɔ 1 va se ɖe ɣetrɔ ga 5


text:
Nu Kae Nye ‘Dzota’ La? Eya Kee Nye Dzo Mavɔ Alo Gehena?
Ale si Biblia ɖo eŋui
Dzota nye kpɔɖeŋu na tsɔtsrɔ̃ mavɔ. Esɔ kple Gehena, gake eto vovo na tsiẽfe si gɔme woɖena le Biblia aɖewo me be dzo mavɔ. Nu si nya si gɔme woɖena be dzo mavɔ fia ŋutɔŋutɔe nye tsiẽfe, si nye amefomea fe yɔdo.
Menye ta ŋutɔŋutɔe o
Mawunyakpukpui atɔ̃ siwo me “dzota” dze le la ɖee fia be menye ta ŋutɔŋutɔe o, ke boŋ kpɔɖeŋumɔ nue wozãe le. (Nyaɖeɖefia 19:20; 20:10, 14, 15; 21:8) Wotsɔ nu vovovo siawo fu gbe ɖe dzota la me:
Abosam. (Nyaɖeɖefia 20:10) Esi wònye gbɔgbɔmenuwɔwɔe Abosam nye ta la, dzo ŋutɔŋutɔ mate ŋu afiãe o.
—2 Mose 3:2; Ʋɔnudrɔ̃lawo 13:20.
Ku. (Nyaɖeɖefia 20:14) Menye ŋutilãmenue ku nye o, efia dɔmawɔmawɔ alo agbemanɔmanɔ.(Nyagblɔla 9:10) Dzo mate ŋu afiã ku ŋutɔŋutɔ o.
“Lã wɔadã la kple aʋatsonyagblɔɖila.” (Nyaɖeɖefia 19:20) Esi wònye be kpɔɖeŋunuwoe nu siawo nye ta la, ɖe susu mele be míafo nya ta be kpɔɖeŋunue dzota si me wotsɔ wo fu gbe ɖo la hã nye oa?
—Nyaɖeɖefia 13:11, 12; 16:13.
Etsi tsitre ɖi na tsɔtsrɔ̃ mavɔ
Biblia gblɔ be dzota la “le tsitre ɖi na ku evelia.” (Nyaɖeɖefia 20:14; 21:8) Ku gbãtɔ si ŋu wofo nu tsoe le Biblia me lae nye ku si Adam fe nu vɔ̃ he va mía dzi eye woate ŋu aɖe amewo tso ku sia me to tsitretsitsia dzi. Eye Mawu ava ɖe ku sia ɖa mlɔeba.
Blema Hinom Bali si nɔ Yerusalem-dua godo si me dzo nɔa bibim le ɖaa
Dzota ya le tsitre ɖi na ku fomevi bubu alo ku evelia. Togbɔ be eya hã nye agbemanɔmanɔ keŋkeŋ fe nɔnɔme hã la, eto vovo sãsãsã na gbãtɔa, elabena Biblia megblɔ nya aɖeke tso tsitretsitsi tso ku sia me ŋu o. Le kpɔɖeŋu me, Biblia gblɔ be “ku kple Tsiẽfe fe safuiwo le” Yesu si, eye esia ɖee fia be ŋusẽ le esi be wòafɔ ame siwo ku le Adam fe nu vɔ̃a ta la. (Nyaɖeɖefia 1:18; 20:13) Ke hã, dzota ya fe safui mele Yesu loo alo ame bubu aɖeke si o. Kpɔɖeŋudzota sia le tsitre ɖi na tohehe mavɔ si nye tsɔtsrɔ̃ mavɔ.
Dzota la kee nye Gehena, si gɔmee nye Hinom Bali
Nya Gehena (Helagbe, geʹen·na) dze le Biblia me zi 12 sɔŋ. Eya hã nye tsɔtsrɔ̃ mavɔ, abe ale si wòle le dzota gome ene. Togbɔ be woɖe nya sia gɔme le Biblia aɖewo me be “dzo mavɔ” (tsiẽfe) hã la, Gehena to vovo na tsiẽfe (Hebrigbe sheʼohlʹ, Helagbe haiʹdes).
“Gehena” fe gɔmeɖeɖe tẽe nye “Hinom Bali,” si nye bali aɖe le Yerusalem-dua godo tututu. Le Biblia-ŋlɔɣiwo la, dua me tɔwo kɔa gbeɖuɖɔ le balia me. Wona dzo nɔa bibim le afi ma ɣesiaɣi ale be gbeɖuɖɔwo nabi; eye nyéwo ɖua nu siwo dzoa mete ŋu fiã o.
Yesu zã Gehena tsɔ wɔ kpɔɖeŋu na tsɔtsrɔ̃ mavɔ. (Mateo 23:33) Egblɔ be “nyéwo mekuna” le Gehena o, “eye dzo metsina” le afi ma o. (Marko 9:47, 48) Eto nya siawo dzi le nu fom tso nu siwo yia edzi le Hinom Bali la me kple nyagblɔɖi si le Yesaya 66:24 me hã ŋu. Mawunyakpukpui ma gblɔ be: “Woado ayi aɖakpɔ ame siwo da vo ɖe ŋunye la fe kukuawo; elabena wofe nyéwo maku o, eye wofe dzo la matsi o.” Yesu fe kpɔɖeŋu sia mefia funyafunyawɔwɔ ame o, ke boŋ tsɔtsrɔ̃ ɖikaa. Ŋutilã kukuwo domee dzo kple nyéwo gblẽna, menye ame gbagbewo o.
Biblia megblɔ nya aɖeke si fia be ame siwo yi Gehena la ate ŋu afɔ o. “Dzota” la kple “Gehena fe dzo la” siaa le tsitre ɖi na tsɔtsrɔ̃ mavɔ.—Nyaɖeɖefia 20:14, 15; 21:8; Mateo 18:9.
Aleke “woawɔ fu wo zã kple keli tegbetegbee”?
Ne tsɔtsrɔ̃ koe dzota la le tsitre ɖi na ɖe, ke nu ka tae Biblia gblɔ be “woawɔ fu” Abosam, lã wɔadã la kple aʋatsonyagblɔɖila la le eme “zã kple keli tegbetegbee”? (Nyaɖeɖefia 20:10) Na míadzro susu ene siwo tae mate ŋu anye be fuwɔwɔ ame ŋutɔŋutɔe wowɔnɛ le afi sia o la me:
Hafi woate ŋu anɔ funyafunya wɔm Abosam tegbee la, ke ahiã be wòanɔ agbe tegbee. Evɔ Biblia gblɔ be woaxɔ ŋusẽ le esi alo atsrɔ̃e ɖa keŋkeŋ.
—Hebritɔwo 2: 14.
Mawu fe nunanae agbe mavɔ nye, menye tohehee o.
—Romatɔwo 6: 23.
Kpɔɖeŋunuwoe lã wɔadã la kple aʋatsonyagblɔɖila nye, eya ta womate ŋu awɔ funyafunya wo o.
Biblia me nyawo ɖee fia be funyafunya si woawɔ Abosam la tsi tsitre ɖi na mɔxexe ɖe enu alo etsɔtsrɔ̃ ɖa tegbee.
Nyagbe “woawɔ fu” si wozã le Biblia me la agate ŋu afia “mɔxexe ɖe ame nu.” Le kpɔɖeŋu me, woɖe Helagbe me nya si gɔmee nye “ŋutasẽlawo” gɔme le Biblia geɖewo me le Mateo 18:34 be “gaxɔdzikpɔlawo.” Esia ɖee fia be kadodo aɖe le ‘fuwɔwɔ ame’ kple “mɔxexe ɖe ame nu” dome. Nenema ke le Mateo 8:
Srɔ̃ Nu Geɖe Wu
Nuka Tututue Nye Biblia fe Nufiafia?
Afikae Ame Kukuwo Le?
Srɔ̃ nu si Biblia gblɔ tso nɔnɔme si me kukuawo le kple nu si tae amegbetɔwo kuna ŋu.
BIBLIA ME BIABIAWO ƑE ŊUÐOÐOWO
Nu Kae Lã Wɔadã Si To Ta Adre Le Nyaɖeɖefia Ta 13 La Nye?
Ŋutete, ŋusẽ kple fiazikpui le lã wɔadã la si. Nu kae Biblia me nyagblɔɖiwo ɖe fia tso eŋu?


text:
ŊUTINYA 91
Yesu Fia Nu Le To Aɖe Dzi
KPƆ, Yesue ma le anyinɔfe. Ele nu fiam amesiawo katã le to aɖe si le Galilea la dzi. Amesiwo nɔ anyi ɖe egbɔ tututu la nye efe nusrɔ̃lawo. Etia wo dometɔ 12 be woanye apostolowo. Apostolowo nye Yesu fe nusrɔ̃la tɔxɛwo. Ènya wofe ŋkɔwoa?
Simon Petro kple nɔvia Andrea woli. Yakobo kple Yohanes, siwo nye nɔviwo la hã li. Apostolo bubu hã ŋkɔe nye Yakobo, eye bubu hã ŋkɔe nye Simon. Apostolo eve ŋkɔe nye Yuda. Ðeka nye Yuda Iskariot, eye evelia nye Yuda, si wogayɔna be Tadeo. Filipo kple Natanael (wogayɔnɛ be Bartolomeo), kple Mateo kpakple Toma hã woli.
Esi Yesu trɔ tso Samaria gbɔ la, edze gbefãɖeɖe gɔme zi gbãtɔ be: ‘Dzifofiaɖufe la gogo.’ Ènya nusi fiaɖufe ma nyea? Mawu fe dziɖuɖu ŋutɔŋutɔe wònye. Yesue nye efe fia. Aɖu dzi tso dzifo, eye wòahe ŋutifafa va anyigba dzii. Mawu fe fiaɖufe la awɔ anyigba la katã wòatrɔ zu paradiso nyui aɖe.
Yesu le nu fiam amewo tso fiaɖufea ŋuti. Eɖe eme na wo be: ‘Mido gbe ɖa ale, Mía Fofo si le dzifo, wò ŋkɔ ŋuti nakɔ. Wò fiaɖufe nava. Woawɔ wò lɔlɔ̃nu le anyigba dzi, abe alesi wowɔna le dzifo ene.’ Ame geɖe yɔa esia be ‘Afetɔ fe Gbedodoɖa.’ Ame aɖewo yɔnɛ be ‘Mía Fofo.’ Àte ŋu agblɔ gbedodoɖa bliboa katã?
Yesu le alesi woawɔ nui ɖe wo nɔewo ŋu la hã fiam ameawo. Egblɔ be: ‘Nusi nèdi be amewo nawɔ na ye la, wò hã wɔ nenema na wo.’ Ne amewo nyo dɔme na wò la, medzɔa dzi na wò oa? Eyata Yesu le gbɔgblɔm be ele be míanyo dɔme na ame bubuwo. Manyo ŋutɔ be amesiame awɔ esia le paradiso-nyigba la dzi oa?
Srɔ̃ Nu Geɖe Wu
YESU—MƆ LA, NYATEƑE LA KPLE AGBE LA
Todzimawunya Xɔŋkɔ La
Xlẽ nu tso Yesu fe nufoa me nya vevi aɖewo me ɖeɖe ŋu.
GBETAKPƆXƆ
Viɖe Anɔ Míafe Agbe Ŋu Ne Míesrɔ̃ Yesu Ƒe Kpɔɖeŋu
Agbemenudzɔdzɔwo ɖe ale si Yesu fe nya siwo wògblɔ le Todzimawunyaa me dzi wɔwɔ ate ŋu ana viɖe nanɔ míafe agbe ŋu la fia.


text:
Nyaɖeɖefia Ƒe Agbalẽa—Aleke Nàwɔ Ase Egɔme?
Ale si Biblia ɖo eŋui
Ŋkɔ si le Biblia-gbalẽ si nye Nyaɖeɖefia si le Helagbe me lae nye A·po·kaʹly·psis si gɔmee nye “Nukoklo le nu ŋu” alo “Nuɖeɖe ɖe go.” Esia ɖe gɔmesese si le ŋkɔ Nyaɖeɖefia ŋu la fia, elabe aklo nu le nya siwo le ɣaɣla la dzi eye wòaɖe nu siwo ava dzɔ le eŋɔŋlɔ megbe la ɖe go. Nyagblɔɖi siwo le eme dometɔ geɖe mekpɔ va eme o.
Nyaɖeɖefia fe agbalẽa me nya veviwo
Ŋgɔdonya.
—Nyaɖeɖefia 1:1-9.
Gbedeasi si tso Yesu gbɔ na hame adreawo.
—Nyaɖeɖefia 1:10–3:22.
Ŋutega si me Mawu nɔ efe fiazikpui dzi le dzifo le.
—Nyaɖeɖefia 4:1- 11.
Ŋutega vovovowo, ɖe sia ɖe kplɔa ame yia esi kplɔe ɖo gbɔ:
Nutrenu adreawo.
—Nyaɖeɖefia 5:1– 8:6.
Kpẽ adre, esi woku etɔ̃ mamlɛawo la, fuwɔame etɔ̃ va.
—Nyaɖeɖefia 8:7– 14:20.
Kplu adre, fuwɔame si nye Mawu fe ʋɔnudɔdrɔ̃ la le ɖe sia ɖe me, eye woakɔ wo ɖe anyigba la dzi.
—Nyaɖeɖefia 15:1– 16:21.
Ŋutega si me wotsrɔ̃ Mawu fe futɔwo le.
—Nyaɖeɖefia 17:1– 20:10.
Ŋutega siwo ku ɖe ale si Mawu ayra dzifo kple anyigba la ŋu.
—Nyaɖeɖefia 20:11– 22:5.
-
Etafofo.
—Nyaɖeɖefia 22: 6- 21.
Nu vevi siwo akpe ɖe ŋuwò nàse Nyaɖeɖefia fe agbalẽa gɔme
Emenyawo fe gɔmesese ɖea vi na Mawu subɔlawo, menana be vɔvɔ̃ ɖoa wo alo ŋɔ dzia wo o. Togbɔ be ame geɖewo gblɔna be tsɔtsrɔ̃ fe nyawoe le Nyaɖeɖefia fe agbalẽa me hã la, le agbalẽa fe gɔmedzedze kple efe nuwuwu la, wogblɔ be ame siwo xlẽa agbalẽ sia, sea emenyawo gɔme hewɔa wo dzi la akpɔ dzidzɔ.
—Nyaɖeɖefia 1:3; 22:7.
Wozã “dzesiwo,” alo kpɔɖeŋu geɖewo le Nyaɖeɖefia fe agbalẽa me, eye mele be míase wo gɔme be nenemae wole ŋutɔŋutɔ o.
—Nyaɖeɖefia 1:1.
Wofo nu tso ame vevitɔwo, nu vevitɔwo kple dzesi siwo dze le Nyaɖeɖefia fe agbalẽa me la ŋu do ŋgɔ le Biblia fe akpa bubuwo:
Yehowa
—eyae nye “Mawu vavã le dzifo,” eyae nye nuwo katã Wɔla. —5 Mose 4:39; Psalmo 103:19; Nyaɖeɖefia 4:11; 15:3.
Yesu Kristo
—“Mawu fe Alẽvi” la.—Yohanes 1:29; Nyaɖeɖefia 5:6; 14:1.
Satana Abosam
—Mawu fe futɔ. — 1 Mose 3:14, 15; Yohanes 8:44; Nyaɖeɖefia 12:9.
Babilon Gã
—hã nye Mawu kple efe amewo fe futɔ, eye wònye aʋatsodzixɔsewo tsofe hã abe ale si ko wònɔ le blema Babilon (Babel) gome ene. —1 Mose 11:2-9; Yesaya 13:1, 11; Nyaɖeɖefia 17:4-6; 18:4, 20.
“Atsiafu”
—amegbetɔ vɔ̃ɖi siwo tsi tre ɖe Mawu ŋu. — Yesaya 57:20; Nyaɖeɖefia 13:1; 21:1.
Avɔgbadɔ si nɔ anyi le blema si me wodea ta agu na Mawu le me nu siwo sɔ kple agbalẽ sia me nuwo
—wo dometɔ aɖewoe nye nubablaɖaka, atsiafu si le abe ahuhɔ̃e ene (ze hena ŋutikɔklɔ), akaɖiwo, dzudzɔdonu ʋeʋĩ kple vɔsamlekpui. —2 Mose 25:10, 17, 18; 40:24-32; Nyaɖeɖefia 4:5, 6; 5:8; 8:3; 11:19.
Lã wɔadã la
—si le tsitre ɖi na amegbetɔwo fe dziɖuɖuwo. —Daniel 7:1-8, 17-26; Nyaɖeɖefia 13:2, 11; 17:3.
Xexlẽdzesi siwo wozã le kpɔɖeŋumɔ nu.
—Nyaɖeɖefia 1:20; 8:13; 13:18; 21:16.
-
Ŋutegaawo ku ɖe “Afetɔ la fe ŋkeke” la ŋu, eye ŋkeke sia dze egɔme esime woɖo Mawu Fiaɖufea anyi le fe 1914 me eye Yesu zu Fia dze dziɖuɖu gɔme. (Nyaɖeɖefia 1:10) Eya ta esɔ be míakpɔ mɔ be nyagblɔɖi siwo le Nyaɖeɖefia fe agbalẽa me la fe akpa gãtɔ nava eme le míafe ŋkekea me.
Ne míedi be míase Nyaɖeɖefia fe agbalẽa gɔme la, míehiã nu siwo kpena ɖe mía ŋu míesea Biblia fe akpa bubuwo gɔme la ke. Wo dometɔ aɖewoe nye nunya si tso Mawu gbɔ kple ame siwo se egɔme xoxo la fe kpekpeɖeŋu.
—Dɔwɔwɔwo 8:26-39; Yakobo 1:5.
Srɔ̃ Nu Geɖe Wu
GBETAKPƆXƆ
Ðe Wòle Be Nàvɔ̃ Na Xexea Me Ƒe Nuwuwua?
Ðewohĩ nu si tututu Biblia gblɔ tso xexea fe nuwuwu ŋu la awɔ nuku na wò.
BIBLIA ME BIABIAWO ƑE ŊUÐOÐOWO
Nu Vevi Kawoe Akpe Ðe Ŋuwò Nàse Biblia Gɔme?
Afi ka tɔe nèɖanye alo afi ka nèɖade suku se ɖe o, àte ŋu ase Mawu fe gbedeasi si le Ŋɔŋlɔ kɔkɔeawo me la gɔme.


text:
Nu Kae Biblia Fia Mí?
Wotrɔ asi le Biblia-srɔ̃gbalẽ sia ŋu be wòakpe ɖe ŋuwò nàsrɔ̃ nu si Biblia gblɔ tso nya vovovowo ŋu, wo dometɔ aɖewoe nye nu si tae míekpea fu, nu si dzɔna ɖe mía dzi ne míeku, ale si míawɔ dzidzɔ nanɔ míafe fomea me kple bubuwo.
Tame Kae Mawu Ðo Ðe Mía Ŋu?
Ðewohĩ àdi be yeanya nu si tae kuxiwo bɔ ɖe xexea me alea gbegbe. Biblia fia nu be etefe madidi o Mawu ana gbɔdzɔe amegbetɔfomea tso kuxi siwo dometɔ aɖewoe nye fukpekpe, dɔléle kple ku si me.
TA 1
Ame Kae Nye Mawu?
Èsusu be Mawu tsɔa ɖe le eme na mía? Xlẽ nu tso efe amenyenye kple ale si nàwɔ azu Mawu xɔlɔ̃ la ŋu.
TA 2
Biblia La—Agbalẽ Si Tso Mawu Gbɔ
Aleke Biblia ate ŋu akpe ɖe ŋuwò nàkpɔ wo kuxiwo gbɔ? Nu ka tae nàte ŋu aka ɖe Biblia kple eme nyagblɔɖiwo dzi?
TA 3
Tame Kae Mawu Ðo Ðe Amegbetɔwo Ŋu?
Aleke agbenɔnɔ anɔ le xexe yeyea me ne anyigba zu paradiso?
TA 4
Ame Kae Nye Yesu Kristo?
Srɔ̃ nu tso nu si tae Yesu nye Mesia si ŋugbe wodo, afi si wòtso va kple nu si tae wònye Yehowa fe Tenuvi la ŋu.
TA 5
Tafe La—Mawu Ƒe Nunana Gãtɔ Kekeake
Nu kae nye tafe la? Nu kae nàwɔ be wòaɖe vi na wò?
TA 6
Afi Kae Míeyina Ne Míeku?
Xlẽ nu tso nya si Biblia gblɔ tso afi kukuawo le kple nu si ta amegbetɔwo kuna la ŋu.
TA 7
Tsitretsitsi Li!
Ðe wò ame vevi aɖewo kua? Ðe wòanya wɔ be nàgakpɔ wo akea? Kpɔ nya siwo Biblia gblɔ tso tsitretsitsia ŋu la ɖa.
TA 8
Nu Kae Nye Mawu Ƒe Fiaɖufe La?
Ame geɖe nya Afetɔ fe Gbedodoɖa la nyuie. Nu kae nyagbe si nye “Wò Fiaɖufe nava” fia?
TA 9
Ðe Xexea Me Ƒe Nuwuwu Ðo Vɔa?
Kpɔ ale si amewo fe nuwɔnawo kple wofe agbenɔnɔ ɖee fia be míele ɣeyiɣi si do ŋgɔ teti na nuwuwua abe ale si Biblia gblɔe ɖi ene me la ɖa.
TA 10
Nyatefe Si Ku Ðe Mawudɔlawo Ŋu
Biblia gblɔ nyatefe si ku ɖe mawudɔlawo kple gbɔgbɔ vɔ̃wo ŋu na mí. Ðe gbɔgbɔmenuwɔwɔ siawo li ŋutɔŋutɔa? Ðe woate ŋu akpe ɖe mía ŋu alo awɔ nu vevi mía?
TA 11
Nu Ka Tae Fukpekpe Bɔ Alea Gbegbe?
Ame geɖe susuna be Mawu gbɔe fukpekpe siwo katã le xexea me la tso. Nu kae nèsusu? Kpɔ nu si Mawu gblɔ tso nu siwo gbɔ fukpekpe tsona la ɖa.
TA 12
Aleke Nàwɔ Azu Mawu Xɔlɔ̃?
Anya wɔ be míanɔ agbe wòadze Yehowa ŋua. Àte ŋu anye exɔlɔ̃ gɔ̃ hã.
TA 13
De Asixɔxɔ Nunana Si Nye Agbe Ŋu
Aleke Mawu bua fuɖeɖe, ʋudodo kple lãwo fe agbee?
TA 14
Dzidzɔ Ate Ŋu Anɔ Wò Ƒomea Me
Lɔlɔ̃ si Yesu ɖe fia nye kpɔɖeŋu nyui si srɔ̃ŋutsuwo, srɔ̃nyɔnuwo, dzilawo kple ɖeviwo nasrɔ̃. Nu kae míesrɔ̃ tso egbɔ?
TA 15
Mɔ Nyuitɔ Si Dzi Míato Asubɔ Mawu
Mɔ kae nye nyuitɔ si dzi míato asubɔ Mawu? Kpɔ nu ade siwo akpe ɖe ŋuwò nàkpɔ subɔsubɔha vavã adze sii la ɖa.
TA 16
Tiae Be Yeasubɔ Mawu
Nɔnɔme sesẽ kawoe ate ŋu ava dziwò ne èle wò dzixɔsewo gblɔm na amewo? Nu kawoe nàte ŋu awɔ atsɔ anɔ te ɖe wo nu evɔ màwɔ nu ɖe wo ŋu ameŋumabumabutɔe o?
TA 17
Gbedodoɖa Ƒe Mɔnukpɔkpɔ Xɔasi La
Ðe Mawu sea wò gbedodoɖawoa? Ne èdi be yeakpɔ ŋuɖoɖoa la, ele be nàse nu si Biblia fia tso gbedodoɖa ŋu la gɔme.
TA 18
Ðe Wòle Be Maɖe Adzɔgbe Na Mawu Ahaxɔ Nyɔnyrɔa?
Afɔ kawoe wòle be ame naɖe hafi adze axɔ nyɔnyrɔ? Srɔ̃ nu tso nu si nyɔnyrɔxɔxɔ fia kple ale si wòle be woawɔe ŋu.
TA 19
Nɔ Yehowa Ŋu Kplikplikpli
Aleke míate ŋu aɖee afia be míelɔ̃ Mawu, eye be míekpɔ ŋudzedze ɖe nu siwo katã wòwɔ na mí la ŋu?
Dzesidenyawo
Nya kple nyagbe siwo wozã le Nu Kae Biblia Fia Mí? gbalẽa me la gɔme ɖeɖe.


text:
ŊUTINYA 38
Ŋkutsala 12 La
KPƆ atiku si ŋutsu siawo kɔ ɖe asi la ɖa. Kpɔ alesi weintsetse kpo ma loloe ɖa. Ŋutsu evee te ŋu kɔe ɖe ati dzi. Kpɔ gbowo kple yevuboɖawo hã ɖa. Afikae atiku nyui siawo tso? Wotso Kanaan-nyigba dzi. Ðo ŋku edzi be Kanaan ye Abraham, Isak kple Yakob wonɔ kpɔ. Gake dɔ, si to le afima ta la, Yakob kple efe fomea ʋu yi Egipte. Ke fifia abe fe 216 ene megbe la, Mose gakplɔ Israel-viwo yina ɖe Kanaan. Wova ɖo tefe aɖe, si woyɔna be Kades le gbeadzi.
Ame vɔ̃ɖiwo nɔ Kanaan-nyigba dzi. Eyata Mose dɔ ŋkutsala 12 hegblɔ na wo be: ‘Miɖakpɔ ame neni, si le afima kple alesi wosesẽe. Mikpɔ be anyigba la nyo na nukuwo dodo hã. Eye midze agbagba miatsɔ nuku aɖewo agbɔe.’
Esi ŋkutsalawo va ɖo Kades la, wogblɔ na Mose bena: ‘Du nyui ŋutɔ aɖee wònye.’ Be woatsɔ aɖo kpe edzie la, wotsɔ kutsetse la fe ɖe fia Mose. Gake ŋkutsalawo dometɔ 10 gblɔ be: ‘Amesiwo le afima la tri akɔ hesesẽ ŋutɔ. Ne míedi be míaxɔ anyigba la, woawu mí.’
Esi Israel-viwo se esia la, vɔvɔ̃ ɖo wo. Wogblɔ be: ‘Ne ɖe míeku le Egipte alo le gbedzi afisia gɔ̃ hã la, anyo wu. Woawu mí le aʋa me ahalé mía srɔ̃wo kple mía viwo. Mina míatia kplɔla bubu ɖe Mose tefe be míatrɔ ayi Egipte!’
Gake ŋkutsalawo dometɔ eve ɖo dzi ɖe Yehowa ŋu, eye wodze agbagba be woafa akɔ na ameawo. Wofe ŋkɔe nye Yosua kple Kaleb. Wogblɔ be: ‘Migavɔ̃ o. Yehowa li kpli mí. Míate ŋu axɔ anyigba la.’ Gake ameawo gbe esese. Wodi be yewoawu Yosua kple Kaleb gɔ̃ hã.
Esia ku dzi na Yehowa vevie, eye wògblɔ na Mose bena: ‘Amesiwo xɔ fe 20 kple esiwo wu nenema la dometɔ aɖeke mayi ɖe Kanaan-nyigba la dzi o. Wokpɔ nukunu, siwo mewɔ le Egipte kple gbeadzi, gake womeɖo dzi ɖe ŋunye o. Eyata woatsa tsaglãla le gbeadzi halase esime ame mamlɛtɔ naku. Yosua kple Kaleb koe ayi ɖe Kanaan-nyigba la dzi.’


text: 11 Atilɔ+ adze tso Isai+ fe atitakpo me;Eye dzedze+ atso efe kewo me atse ku.2 Eye Yehowa fe gbɔgbɔ,+Nunya+ kple gɔmesese fe gbɔgbɔ,Adaŋudede kple ŋusẽ fe gbɔgbɔ,+Sidzedze kple Yehowa vɔvɔ̃ fe gbɔgbɔ anɔ edzi.3 Eye Yehowa vɔvɔ̃ anyo eŋu.+Madrɔ̃ ʋɔnu ɖe nu si efe ŋkuwo kpɔ la nu o,Eye maka mo na ame le nu si efe to se la ɖeɖe ko nu o.+4 Adrɔ̃ ʋɔnu dzɔdzɔe na ame tsɛwo,Eye wòaka mo na amewo ɖe etefe, le ame fafa siwo le anyigba dzi la ta.Atsɔ efe numeti afo anyigba la,+Eye wòatsɔ efe numegbɔgbɔ*+ awu ame vɔ̃ɖi la.5 Dzɔdzɔenyenyee anye alidziblanu le efe ali,Eye nutefewɔwɔ anye alidziblanu le efe aklito.+6 Amegãxi anɔ alẽvi gbɔ,+Eye lãklẽ atsyɔ akɔ ɖe gbɔ̃vi gbɔ,Nyivi kple dzata* kpakple lã dami woanɔ wo nɔewo gbɔ;*+Eye ŋutsuvi sue aɖe akplɔ wo.7 Nyinɔ kple sisiblisi aɖu gbe le tefe ɖeka,Eye wo viwo atsyɔ akɔ ɖe wo nɔewo gbɔ.Dzata aɖu gbe abe nyi ene.+8 Ðevi nono afe le fli fe do nu,Eye ɖevi si wotso no na la atsyɔ asi da vɔ̃ɖi fe do nu.9 Womawɔ vɔ̃ aɖeke o,+Eye womahe gbegblẽ ava nye to kɔkɔe blibo la dzi o,+Elabena sidzedze Yehowa axɔ anyigba la dzi,Abe ale si tsi yɔ atsiafu mee ene.+10 Gbe ma gbe Isai fe ke ado+ anye dzesi na dukɔwo.+Dukɔwo adi mɔfiame* tso egbɔ,+Eye efe gbɔɖemefe azu atsyɔ̃.11 Gbe ma gbe la, Yehowa ado efe asi ɖa zi evelia, eye wòakplɔ efe dukɔ la fe ame susɔe siwo kpɔtɔ la tso Asiria,+ Egipte,+ Patros,+ Kus,+ Elam,+ Sinar,* Hamat kple atsiafu me fukpowo dzi.+12 Ado dzesiti ɖe dzi na dukɔwo, eye wòafo Israel fe ame siwo wokaka la nu fu,+ eye wòafo Yuda fe ame siwo woka hlẽ la nu fu tso anyigba fe go eneawo dzi.+13 Efrayim fe ŋuʋaʋã nu atso,+Eye woatsrɔ̃ ame siwo lé fu Yuda hã ɖa.Efrayim maʋã ŋu Yuda o,Eye Yuda hã malé fu Efrayim o.+14 Woaho ava Filistitɔwo fe aga nu* le ɣetoɖofe;Woawɔ ɖeka aha Ɣedzefetɔwo.Woado wofe asi ɖa ɖe Edom+ kple Moab+ ŋu,*Eye Amonitɔwo azu wo teviwo.+15 Yehowa ana Egipte-fu la fe adɔ̃* nama,*+Eye wòanyè efe asi ɖe Tɔsisi* la dzi.+Le efe gbɔgbɔ fe dzoxɔxɔ me la, afo efe tɔʋu adreawo,*Eye wòana amewo nanɔ wofe afɔkpa me atsoe.16 Mɔ gã+ aɖe atso Asiria na efe dukɔ la fe ame susɔe siwo akpɔtɔ,+Abe ale si wònɔ na Israel le gbe si gbe woʋu tso Egipte-nyigba dzi ene.


text:
ŊUTINYA 101
Wowu Yesu
KPƆ nuvɔ̃ dziŋɔ, si wɔm wole la ɖa! Wole Yesu wum. Wohee ɖe ati ŋu. Wofo gatagbadzɛ ɖe efe asiwo kple afɔwo. Nukatae ame aɖe adi be yeawɔ Yesu alea?
Elabena ame aɖewo lé fu Yesu. Ènya amesiwo wonyea? Wo dometɔ ɖekae nye mawudɔla vɔ̃ɖi, Satana Abosam. Eyae te ŋu ble Adam kple Xawa be wogbe toɖoɖo Yehowa. Eye Satana kee na Yesu fe futɔwo wɔ nuvɔ̃ dziŋɔ sia.
Hafi woaklã Yesu ɖe ati sia ŋu gɔ̃ hã la, efe futɔwo wɔ funyafunyae. Èɖo ŋku alesi wova Getsemane-bɔa me hekplɔe dzoe la dzia? Amekawoe nye futɔawo? Woawoe nye subɔsubɔhakplɔlawo. Na míakpɔ nusi dzɔ emegbe ɖa.
Esi subɔsubɔhakplɔlawo lé Yesu la, efe apostolowo si. Wogblẽ Yesu ɖeka ɖe efe futɔwo gbɔ, elabena wovɔ̃. Gake apostolo Petro kple Yohanes meyi didife o. Wokplɔ wo ɖo be woakpɔ nusi adzɔ ɖe Yesu dzi la.
Nunɔlawo kplɔ Yesu yi ame tsitsi Hana gbɔe, amesi nye nunɔlagã tsã. Ameha la menɔ afima etefe didi o. Emegbe wokplɔ Yesu yi Kayafa, amesi nye nunɔlagã fifia la femee. Subɔsubɔhakplɔla geɖe fo fu ɖe afe sia me.
Kayafa fe afe sia mee wodrɔ̃ ʋɔnui le. Wokplɔ amewo vɛ be woaka aʋatso ɖe Yesu si. Subɔsubɔhakplɔlawo katã gblɔ be: ‘Ele be woawu Yesu.’ Woɖe ta ɖe mo nɛ hetu kɔe.
Esi esiawo katã nɔ edzi yim la, Petro nɔ afe la godo. Vuvɔ nɔ wɔwɔm le zã ma me, eyata ameawo do dzo. Esi wonɔ dzoa fum la, dɔla nyɔnuvi aɖe kpɔ Petro hegblɔ be: ‘Amesia hã nɔ Yesu ŋuti.’
Petro ɖo ŋu be: ‘Ao, nyemenɔ eŋuti o!’
Amewo gblɔ na Petro zi etɔ̃ be enɔ Yesu ŋuti. Gake Petro gblɔ le ɖesiaɖe me be alakpae. Esi Petro gblɔ esia zi etɔ̃lia la, Yesu trɔ hekpɔ eŋku me. Eve Petro ŋutɔ be yeda alakpa siawo, eye wòdo go hefa avi.
Esi ɣe la le dzedzem le Fiɖagbe ŋdi la, nunɔlawo kplɔ Yesu yi wofe Ʋɔnudrɔ̃fegã lae. Wode ŋugble le nusi woawɔ nɛ la ŋu le afisia. Wokplɔe yi Pontio Pilato, amesi nye Yudea-nuto la fe dziɖula la gbɔe.
Nunɔlawo gblɔ na Pilato be: ‘Ŋutsu sia la, ame baɖae, ele be woawui.’ Esi Pilato bia nyawo Yesu vɔ la, egblɔ be: ‘Nyemekpɔ be ewɔ nu gbegblẽ aɖeke o.’ Eye Pilato ɖo Yesu ɖe Herodes Antipa. Herodes nye Galilea-dziɖula, gake ele Yerusalem. Herodes hã kpɔ be Yesu mewɔ nu gbegblẽ aɖeke o, eyata egatrɔe ɖo ɖe Pilato.
Pilato di be yeaɖe asi le Yesu ŋu. Gake Yesu fe futɔwo di be woaɖe asi le gamenɔla bubu boŋ ŋu. Eyae nye adzodala Baraba. Fifia anɔ abe ŋdɔ ɣeɖota ene esime Pilato kplɔ Yesu do goe. Egblɔ na ameawo be: ‘Mikpɔ miafe Fia la ɖa!’ Gake nunɔlagãwo do ɣli be: ‘Mikplɔe yii! Miwui! Miwui!’ Eyata Pilato ɖe asi le Baraba ŋuti, eye wokplɔ Yesu yina wuwu ge.
Wohe Yesu ɖe ati ŋu le Fiɖagbe ŋdɔ me. Le Yesu fe axa eveawo dzi la, wowu hlɔ̃dola aɖewo hã aɖe ati ŋu, gake woawo ya mele nɔnɔmetata la me o. Do ŋgɔ teti hafi Yesu naku la, hlɔ̃dolawo dometɔ ɖeka gblɔ nɛ be: ‘Ne èɖo wò fiaɖufe me la, nàɖo ŋku dzinye.’ Yesu ɖo ŋu be: ‘Medo ŋugbe na wò be, ànɔ Paradiso la me kplim.’
Menye ŋugbedodo nyui aɖee ma oa? Ènya Paradiso, si fe nya gblɔm Yesu lea? Afikae paradiso, si Mawu wɔ le gɔmedzedzea me la nɔ? Anyigba dzie. Eyata ne Yesu le fia ɖum le dzifo la, afɔ amesia va agbe mee be wòase vivi le Paradiso yeye me le anyigba dzi. Ðe esia mado dzidzɔ na mí oa?


text:
TA 36
Asrafomegã Aɖe Ðe Xɔse Sẽŋu Fia
WODA GBE LE ASRAFOMEGÃ AÐE ƑE KLUVI ŊU HEALED
WOAYRA AME SIWO SI XƆSE LE
Esi Yesu gblɔ efe Todzimawunyaa vɔ la, eyi Kapernaum dua me. Yudatɔwo fe amegã aɖewo va egbɔ le afi sia. Ŋutsu aɖe si nye dukɔ bubu me tɔ eye wònye Roma asrafomegã lae dɔ wo.
Asrafomegã la fe dɔla lɔlɔ̃a dze dɔ vevie heɖo kudo nu. Togbɔ be menye Yudatɔe asrafomegã la nye o hã la, edi be Yesu nakpe ɖe ye ŋu. Yudatɔawo gblɔ na Yesu be ŋutsua fe dɔla la “le afe me le lãmetutudɔ lém, eye wòle fu kpem vevie,” ɖewohĩ enɔ veve sem vevie hã. (Mateo 8:6) Yudatɔwo fe amegãwo ka ɖe edzi na Yesu be asrafomegã la dze na kpekpeɖeŋu ma esi wogblɔ be: “Elɔ̃ míafe dukɔa, eye eyae tu míafe fufofea.”—Luka 7:4, 5.
Enumake Yesu kple amegãawo dze mɔ ɖo ta asrafomegã la fe me. Esi wogogo afi ma la, asrafomegã la dɔ exɔlɔ̃wo ɖa be woagblɔ nɛ be: “Afetɔ, mègaxa ɖe fu na ɖokuiwò o, elabena nyemedze be nàva afenye me o. Esia tae nyemebu ɖokuinye be medze ava gbɔwò o.” (Luka 7:6, 7) Ðokuibɔbɔnya kae nye esi ame si gbeɖeɖe na ame bubuwo ma la gblɔ! Egaɖee fia hã be ŋutsu sia to vovo na Romatɔ siwo wɔa ŋlɔmi le wofe kluviwo ŋu.—Mateo 8:9.
Ðikeke mele eme o be asrafomegã la nyae be Yudatɔwo medea ha kple ame siwo menye Yudatɔwo o. (Dɔwɔwɔwo 10:28) Ðewohĩ esi esia le susu me na asrafomegã la tae wòna exɔlɔ̃wo gblɔ na Yesu be: “Ðe gbe ko, eye nye subɔvi la fe lãme asẽ.”—Luka 7:7.
Esi Yesu se esia la, ewɔ nuku nɛ eye wògblɔ be: “Mele egblɔm na mi be, nyemekpɔ xɔse gã sia tɔgbi le Israel gɔ̃ hã kpɔ o.” (Luka 7:9) Esi asrafomegã la xɔlɔ̃wo trɔ yi afea me la, wokpɔe be kluvi si dze dɔ vevie hafi la fe lãme sẽ azɔ.
Esi Yesu da gbe le amea ŋu vɔ ko la, ewɔ mɔnukpɔkpɔa ŋu dɔ tsɔ ɖo kpe edzi be woayra ame siwo menye Yudatɔwo o siwo si xɔse le la hã esi wògblɔ be: “Ame geɖewo atso ɣedzefe kple ɣetoɖofe, eye woanɔ kplɔ̃ ŋu kple Abraham kple Isak kpakple Yakob le Dzifofiaɖufe la me.” Ke nu kae adzɔ ɖe Yudatɔ siwo si xɔse mele o ya dzi? Yesu gblɔ be ‘woatsɔ wo afu gbe ɖe viviti me le xexe. Afi mae woafa avi ahaɖu aɖukli le.’—Mateo 8:11, 12.
Esia fia be woagbe dzɔdzɔme Yudatɔ siwo mexɔ mɔnukpɔkpɔ si wona wo gbã be woanyi Fiaɖufe la fe dome akpe ɖe Kristo ŋu o la. Gake woaxɔ ame siwo menye Yudatɔwo o la be woanɔ kplɔ̃ ŋu kplii “le Dzifofiaɖufe la me.”


text:
Internet Dzi Biblia | ŊƆŊLƆ KƆKƆEAWO—XEXE YEYE GƆMEƉEƉE
A7-A
Nu Ðedzesi Siwo Dzɔ Le Yesu Ƒe Anyigbadzigbenɔnɔ Me—Nu Siwo Dzɔ Do Ŋgɔ Na Yesu Ƒe Subɔsubɔdɔa Gɔme Dzedze
DZEDZEME
Nuŋɔŋlɔ
Nɔnɔmetata
Nyanyuigbalẽ Eneawo Me Nudzɔdzɔwo Le Ðoɖo Si Nu Wodzɔ Le Nu
Nyatakakaɖakawo kple anyigbatata siwo do ka kpli wo la fia Yesu fe mɔzɔzɔwo kple tefe siwo wòzɔ mɔ yi ɖaɖe gbefã le. Menye mɔawo tefe tututue dzesifianu siwo le abe aŋutrɔ ene la fia o, ke boŋ woɖe afi siwo tefeawo ɖo tae fia. Dzeside si nye “l.” fia “lɔfo.”
Nu Siwo Dzɔ Do Ŋgɔ Na Yesu Ƒe Subɔsubɔdɔa Gɔme Dzedze


text:
Ŋusẽ Dzro Aɖe Koe Mawu Nyea?
Ale si Biblia ɖo eŋui
Mawu zãa ŋusẽ si fo ɖe sia ɖe ta le xexea me godoo. Esi Biblia nɔ nu fom tso ale si Mawu wɔ ɣletivi gbogbo manyaxlẽ miliɔn akpe geɖewo ŋu la, egblɔ be: “
Mifɔ mo dzi, ne miakpɔ nu! Ame ka wɔ nu siawo, eye wòkplɔa eŋu nuwo doa goe dedie? Eyɔa wo katã ŋkɔ, eye wo dometɔ aɖeke mesusɔna o le efe ŋusẽ geɖe kple alɔkame sesẽ la nu.”—Yesaya 40:25, 26.
Gake menye ŋusẽ dzro aɖe koe Mawu nye o. Biblia gblɔ be seselelãmewo, abe lɔlɔ̃ kple fuléle ene, le esi. (Psalmo 11:5; Yohanes 3:16) Biblia ɖee fia hã be ale si amegbetɔwo nɔa agbee la ate ŋu ana Mawu nakpɔ dzidzɔ alo ado dziku.—Psalmo 78:40, 41.
Srɔ̃ Nu Geɖe Wu
NYA NYUI SI TSO MAWU GBƆ!
Ame Kae Nye Mawu?
Ðe ŋkɔ le Mawu sia? Ðe Yehowa tsɔ ɖe le eme na mía?
TE ÐE YEHOWA ŊU
Ðe Nàte Ŋu ‘Ate Ðe Mawu Ŋu’ Nyatefea?
Yehowa Mawu, dzifo kple anyigba Wɔla la, kpe mí eye wòdo ŋugbe na mí.


text:
Ðe Wòle Be Míasubɔ Nɔnɔmewɔwɔwoa?
Ale si Biblia ɖo eŋui
Ao. Numekugbalẽ aɖe gblɔ tso se siwo Mawu de na Israel-dukɔa ŋu ale: “Biblia me nya vovovowo ɖo kpe edzi be womezã nɔnɔmewɔwɔwo le Mawu subɔsubɔ vavãtɔ me o.” (New Catholic Encyclopedia) Bu mawunyakpukpui siawo ŋu kpɔ:
“Mègawɔ legba aɖeke na ɖokuiwò o. Mègawɔ nu siwo le dzifo, alo nu siwo le anyigba dzi, alo nu siwo le tsi me le anyigba te la, fe nɔnɔme o. Mègade ta agu na wo o, eye mègasubɔ wo o, elabena nye Yehowa, wò Mawu la, Mawu ʋãŋu menye.” (2 Mose 20:4, 5) Esi wònye “Mawu ʋãŋu” ye Mawu nye ta la, mekpɔa ŋudzedze ɖe nɔnɔmetatawo, kpetatawo, nɔnɔmewɔwɔwo, legbawo, dzesiwo kafukafu kple wo subɔsubɔ ŋu o.
“Nyematsɔ nye bubu na ame tutɔ kple nye kafukafu na legbawo o.” (Yesaya 42:8) Mawu meda asi ɖe esubɔsubɔ to legbawo dzi dzi o. Esi Israel-vi aɖewo di be yewoasubɔ Mawu to sikanyivi aɖe dzi la, egblɔ be wowɔ “nu gbegblẽ.”
—2 Mose 32:7-9.
“Mele be míasusu be mawunyenye la le abe sika alo klosalo alo kpe ene o, eye mele abe nane si fe nɔnɔme wokpa to amegbetɔ fe aɖaŋu kple tamesusu dzi la ene o.” (Dɔwɔwɔwo 17:29) To vovo na trɔ̃subɔla siwo zãa nu siwo “fe nɔnɔme wokpa to amegbetɔ fe aɖaŋu kple tamesusu dzi” le wofe subɔsubɔ me la, Kristotɔwo ya zɔna “le xɔse me, ke menye le nukpɔkpɔ me o” abe ale si Biblia gblɔe ene.
—2 Korintotɔwo 5:7.
“Mikpɔ mia ɖokui dzi le trɔ̃wo ŋu.” (1 Yohanes 5:21) Mawu ɖee fia enuenu le se siwo wòde na Israel-dukɔa kple Kristotɔwo siaa le Biblia me la me be alakpae nu si wofiaa amewo be Mawu daa asi ɖe nɔnɔmewɔwɔwo kple dzesiwo zazã atsɔ asubɔe dzi la nye.
Srɔ̃ Nu Geɖe Wu
NYA SIWO AMEWO BIANA EDZIEDZI
Nu Ka Tae Yehowa Ðasefowo Mezãa Atitsoga Le Tadedeagu Me O?
Togbɔ be Kristotɔwoe mí Yehowa Ðasefowo míenye hã la, míezãa atitsoga le míafe tadedeagu me o. Nu ka tae?
BIBLIA ME BIABIAWO ƑE ŊUÐOÐOWO
Atitsoga Ŋutie Yesu Ku Ðoa?
Ame geɖe bua atitsoga be enye Kristotɔwo fe dzesi si bɔ wu. Ðe wòle be míazãe le tadedeagu mea?
Nuka Tututue Nye Biblia fe Nufiafia?
Ðoe Kplikpaa Nànɔ Subɔsubɔha Vavãtɔ Me
Kuxi kawoe nàte ŋu ado goe ne èle wò dzixɔsewo me ɖem na amewo? Aleke nàwɔ esia be woagado dziku ɖe ŋuwò o?


text:
Avu
Avuwo (Latin ŋkɔ: Canis lupus familiaris ) (Iŋlishi ŋkɔ: Dog )wonyé lãfɔne si do fome kple amegãxi fomea. Wonyi na avuwo ɖe hamehame si wofe gbɔsɔsɔ ano alafawo me. Le esia ta la, vovototowo sɔgbɔ ɖe wofe atsudzɔdzɔ, ŋutilãgbalẽwo kpakple fuwo do me ɖo. Ameɖesiaɖe kloe nyia avuwo abe afemelã ene. Kɔta ʋɛ aɖewo ɖua avu le nɔnɔme tɔxɛ aɖewo me.
Emenyawo
Xɔlɔ̃wɔwɔ kple amewo[trɔ asi le eŋu | trɔ asi le etsofe ŋu]
Avuwo nye afemelã de ŋgɔwo dometɔ ɖeka. Ame aɖewo kpɔa avuwo abe nutefewɔlawo ene. Wo lɔ̃na amewo ŋutɔ eye wo lɔ̃na kɔɖiɖi kple amewo hã.
Nunyanya[trɔ asi le eŋu | trɔ asi le etsofe ŋu]
Ame geɖewo xɔ se bena avuwo fe susuwo de ŋgɔ wu lã bubuwo tɔ. Avu si Iŋglisiawo yɔna be Border Collies la, teŋu srɔ̃na sewo tso amewo gbɔ, he wɔna ɖe wo dzi pɛpɛpɛ. Avu fome bubuwo hã fía wofe nunya le alesi wo teaŋu sí na tso hɔdodowo megbe alo le alesi me wo teaŋu fina nuɖuɖu si le wo dzrom ene. Avuwo wɔna dɔ geɖewo hã. Wo kpena ɖe dɔwɔla siwo xɔna na ame bubwo kple ame siwo le xaxa me la ŋuti. Wo kpena ɖe kpovitɔwo hã ŋu. Wo dometɔ aɖewo nyo na nuwo didi, amewo didi kpakple afewo ŋu dzɔdzɔ. Avua ɖe wo nyona lãwo kpɔkplɔ, ŋkugbagbatɔwo kpɔkplɔ kpakple adedada.
Nɔnɔmea ɖe wo[trɔ asi le eŋu | trɔ asi le etsofe ŋu]
Le esime avuwo do fome kple amegãxiwo ta la, wo bi ɖe adedada me ŋutɔ. Wo fe glã titri wo kple wo fe aɖu ɖaɖɛwo kpea ɖe wo ŋuti le lãwo lele kple wo ɖuɖu me. Wo nye dusila sesẽwo hã eye wo ɖea abla ŋutɔ, gake wo metea ŋu sia du yi na didife o. Avuwo fe nukpɔkpɔ nyo ŋutɔ gake wo me te ŋu kpɔa nuwo katã fe amadede nyuie o. Wo fe nusese hã nyo wu amegbetɔwo tɔ. Avuwo fe ʋeʋẽsese do ŋgɔ na amewo tɔ sãa.
Dɔwɔwɔwo[trɔ asi le eŋu | trɔ asi le etsofe ŋu]
- Adedada - Avuwo bi ɖe gbemelãwo lele me.
- Akɔfafa
- Aʋawɔwɔ
- Xɔxɔ na ame - Avuwo sea ʋeʋẽ kaba ŋutɔ eyata wotea ŋu kpɔa ame bubuwo le ɣaɣlafewo.
- Kpekpeɖeŋu nana - Kpeɖeŋutɔ na ŋkugbagbatɔwo, tokukutɔwo kple dɔlela fomevi vovovowo.
- Kpovitɔwo fe kpeɖeŋutɔ - Avuwo kpe na ɖe kpovitɔwo ŋu le go geɖe me.
- Lãwo kpɔkplɔ - Wotea ŋu kplɔna alẽwo nyíwo kpakple lã bubuwo tso tefe ɖeka yi na bubui.
- Nuwo didi - Wofe nuwoʋeʋẽ nyo alegbegbe wo kpɔa nuɣaɣlawo bɔbɔe eye kpovitɔwo kple asrafowo zãa wo ɖe esia ta.
- Nuwoŋu dzɔdzɔ - Avu fomea ɖewo dzɔa amewo kple afewo ŋu nyuie ŋutɔ.
Ɖikeke[trɔ asi le eŋu | trɔ asi le etsofe ŋu]
Amea ɖe wo nyina avuwo hena nane siwo mesɔ tututu o. Wo wɔna ga geɖe tso esia me. Esiawo dome tɔ aɖewo enye dusisi, tugbedzedze kple dɔdeasiwo wɔwɔ me ɖe se dzi.
Nuɖuɖu[trɔ asi le eŋu | trɔ asi le etsofe ŋu]
Togbɔ be avuwo nye lãɖulawo gɔ̃ hã, wo ɖuna nuɖuɖu tɔgbi desiaɖe kloe fãa. Le kpɔɖeŋu me, wo ɖuna gbe abe alẽwo kple gbɔ̃wo ene. Nuɖuɖu ʋe siwo menyo na avuwo o la dometɔ aɖewo enye nuɖuɖu siwo me koko le, sabalawo, weintsetsewo, weintsetse fufuwo kple azi fomevi ʋea ɖe wo. Le fe 2000 me la, nusrɔla ɖe wo va dzesii be ne avuwo ɖu weintsetsewo alo weintsetse fufuwo suea ɖe ko la, ewɔna anyira ɖe avuawo fe ayikuwo ŋuti.
Vidzidzi[trɔ asi le eŋu | trɔ asi le etsofe ŋu]
Avufẽwo ɖoa tsitsi me tso fe ɖeka yi ɣleti wuiatɔ̃ megbe. Avunɔwo fe asiyɔyɔ dzɔa zi eve le fe ɖeka me. Ne avunɔ mele asi yɔm o la, melɔ̃na dɔdɔ kple atsuawo o. Ne avunɔ fɔfu la, edzia viawo le kɔsiɖa asieke lɔfo megbe. Zi geɖe la, wo fe fufɔfɔ fe didime dea kɔsiɖa enyi vaseɖe ewo sɔŋ. Avuwo dzia viwo abe ade lɔfo zi ɖeka, gake wofe gbɔsɔsɔ me teŋu nɔa ene kple wuieve dome.
Lamesesẽ[trɔ asi le eŋu | trɔ asi le etsofe ŋu]
Avuwo lea dɔ abe amegbetɔwo ene gake wofe dɔlele fomeviwo dometɔa ɖe wo to vovo na amewo tɔ. Dɔléle sia ɖe wo enye rebis. Ne avu le rebis dɔ lem la, evɔna na tsi nono. Dosuwo kple ŋɔwo hã ɖea fu na avuwo. Dɔléle bubu siwo le avuwo me enye ali dɔ, klo dɔ, ŋkugbagba kple tokuku. Amegbetɔwo fe dɔléle aɖe wo abe suklidɔ hã ɖea fu na avuwo.
Avu geɖe wo nɔna agbe fe wuietɔ̃ yi wuiene lɔfo ene. Avu gã wo nɔa agbe fe adrẽ ko gake avu sue wo nɔa agbe va ɖo fe bla eve sɔŋ. Avu si nɔ agbe wo didi wu le xexeame, si wo ŋlɔ daɖi enye avu si Inglisiawo yɔna be Australian cattle dog si ku le fe 1939 me le Amerika. Éxɔ fe blaeve-vɔ-asieke (29) kple ŋkeke blaeve-vɔ-andrẽ (27) sɔŋ.[1] Avua ɖe le Inglisiawo de xɔ fe blaeve-vɔ-asieke (29) le fe 2007 me.[2]
Avuwo ɖuɖu[trɔ asi le eŋu | trɔ asi le etsofe ŋu]
Le xexeame fe dukɔa ɖe wo me la, wonyina avuwo na ɖuɖu. Yuroptɔwo kpakple Amerikatɔwo bua avuwo ɖe afemelãwo me ko. Vietnamtɔwo hã, wonyina avuwo na ɖuɖu kpakple afeme nɔnɔ katã.
Mohamed subɔsubɔ[trɔ asi le eŋu | trɔ asi le etsofe ŋu]
Mohamed fe subɔlawo kpɔa avuwo abe lã tsitsriwo siwo ŋuti mekɔ o.


text:
Ame Kae Alo Nu Kae Nye Mawu Ƒe Nya La?
Ale si Biblia ɖo eŋui
Zi geɖe la, nyagbɔgblɔ “Mawu fe nya” fiaa Mawu fe gbedeasi alo nya siwo wògblɔ. (Luka 11:28) Wozãa “Mawu Ƒe Nya” alo “Nya La” le tefe ʋɛ aɖewo wònyea dzesideŋkɔ.
Mawu fe gbedeasi. Nyagblɔɖilawo gblɔna zi geɖe be gbedeasi siwo yewogblɔna la nye Mawu fe nya. Le kpɔɖeŋu me, Yeremiya dze efe nyagblɔɖi gbedeasia gɔme be, “Yehowa fe gbe va nam.” (Yeremiya 1:4, 11, 13; 2:1) Hafi nyagblɔɖila Samuel nagblɔ na Saul be Mawu tiae be wòanye fia la, nyagblɔɖilaa gblɔ be: “Tɔ ne magblɔ Mawu fe gbe na wò.”
Dzesideŋkɔ. Biblia zã “Nya la” wònye dzesideŋkɔ na Yesu Kristo esime wònye gbɔgbɔmenuwɔwɔ le dzifo kple esime wònye amegbetɔ nɔ anyigba dzi. Kpɔ susu siwo tae míate ŋu afo nya ta alea ɖo la ɖa:
Nya la nɔ agbe do ŋgɔ na nuwɔwɔ bubuwo katã. “Le gɔmedzedzea me, Nya la li, . . . Ame sia nɔ anyi kple Mawu le gɔmedzedzea me.” (Yohanes 1:1, 2) Yesue nye “nuwɔwɔwo katã fe gbãtɔ . . . Etre dzɔdzɔ na nu bubuwo katã hã.”
—Kolosetɔwo 1:13-15, 17.
Nya la va anyigba dzi abe amegbetɔ ene. “Nya la va zu amegbetɔ, enɔ mía dome.” (Yohanes 1:14) Kristo Yesu ‘ɖi gbɔlo eɖokui, eye wòtsɔ kluvi fe nɔnɔme heva zu amegbetɔ.’
—Filipitɔwo 2:5-7.
Nya la nye Mawu fe Vi. Esi apostolo Yohanes gblɔ be “Nya la va zu amegbetɔ” vɔ la, eyi edzi be: “Míekpɔ efe ŋutikɔkɔe si le abe tenuvi fe ŋutikɔkɔe tso fofoa gbɔ ene.” (Yohanes 1:14) Yohanes gaŋlɔ hã be: “Yesu Kristoe nye Mawu fe Vi la.”
—1 Yohanes 4:15.
Mawu fe nɔnɔmewo le Nya la si. “Nya la nye mawu aɖe.” (Yohanes 1:1) Yesu “ɖe Mawu fe ŋutikɔkɔe fia eye wònye efe amenyenye fe nɔnɔme pɛpɛpɛ.”
—Hebritɔwo 1:2, 3.
Nya la nye fia. Biblia gblɔ be “fiakuku geɖewo le ta” na Mawu fe Nya la. (Nyaɖeɖefia 19:12, 13) Wogayɔ Nya la be “fiawo dzi Fia kple afetɔwo dzi Afetɔ.” (Nyaɖeɖefia 19:16) Woyɔ Yesu be ‘fiawo katã fe Fia kple afetɔwo katã fe Afetɔ.’
—1 Timoteo 6:14, 15.
Nya la nye Mawu fe nyanuɖela. Dzesideŋkɔ “Nya la” fia be Mawu toa ame si ŋu ŋkɔ ma le la dzi gblɔa efe gbedeasiwo kple mɔfiamewo. Yesu gblɔ be Mawu zãa ye aleae esi wògblɔ be: “Fofo si dɔm ɖa la ŋutɔe na nya si magblɔ kple ale si mafo nui fe sem. . . . Eya ŋuti nya siwo megblɔna la, megblɔa wo abe ale si tututu Fofo la gblɔ wo nam ene.”
—Yohanes 12:49, 50.
Srɔ̃ Nu Geɖe Wu
BIBLIA ME BIABIAWO ƑE ŊUÐOÐOWO
Ame Kae Nye Yehowa?
Dukɔ ɖeka aɖe abe Israel-viwo ene fe Mawu ko wònyea?
Nuka Tututue Nye Biblia fe Nufiafia?
Amekae Nye Yesu Kristo?
Srɔ̃ nu si ta Yesue nye Mesia si ŋugbe wodo, afi si wòtso va, kple nu si ta woyɔe be Yehowa fe Tenuvi.
BIBLIA ME BIABIAWO ƑE ŊUÐOÐOWO
Nu Kae Nye Mawu Fiaɖufe La?
Bu nu si tae Mawu fe dziɖuɖua fo dziɖuɖu bubu ɖe sia ɖe ta sãsãsã la ŋu.
BIBLIA ME BIABIAWO ƑE ŊUÐOÐOWO
Nu Vevi Kawoe Akpe Ðe Ŋuwò Nàse Biblia Gɔme?
Afi ka tɔe nèɖanye alo afi ka nèɖade suku se ɖe o, àte ŋu ase Mawu fe gbedeasi si le Ŋɔŋlɔ kɔkɔeawo me la gɔme.


text:
Ƒe 2017 Takpekpe Gã Ƒe Ðoɖowɔɖi
Kpɔ takpekpe sia si akpe ɖe ŋuwò nàwɔ nyui ahado dzi le nɔnɔme sesẽwo me la fe ŋkeke ɖe sia ɖe fe ɖoɖowɔɖia.
Fiɖa
Nu kae akpe ɖe Kristotɔwo ŋu be woatu nɔnɔme siwo akpe ɖe wo ŋu woado dzi la ɖo?
Memleɖa
Aleke Mawu Ŋusẽkatãtɔ la naa dzidodo kple akɔfafa míi?
Kwasiɖa
Yesu gblɔ be: “Ame si do dzi va se ɖe nuwuwu la, eyae akpɔ ɖeɖe.” Nu kae nàwɔ be nàte ŋu awɔ ɖe efe nya mawo dzi?
Nyatakaka Na Takpekpea Valawo
Ðewohĩ àdi be yeade kpekpe tɔxɛ siwo woawɔ le takpekpea me. Àte ŋu akpɔ nyatakaka geɖewo hã le afi sia ku ɖe anyinɔfegbɔkpɔlawo, anyinɔnɔ, atikewɔfe, lɔlɔ̃nu faa dɔwɔwɔ, nu búbuwo daɖofe kple wo dife, nudzɔdzɔ, alo nyɔnyrɔxɔxɔ ŋu.
Srɔ̃ Nu Geɖe Wu
AME KAWOE LE YEHOWA ƑE LƆLƆ̃NU WƆM EGBEA?
Nu Ka Tae Yehowa Ðasefowo Wɔa Takpekpe Gãwo?
Ƒe sia fe la, míekpea ta na wɔna vevi etɔ̃. Aleke takpekpe mawo ate ŋu aɖe vi na woe?


text:
Àdi be yease nyati sia le gbe sia mea, %%?
Internet Dzi Biblia | ŊƆŊLƆ KƆKƆEAWO—XEXE YEYE GƆMEƉEƉE
Àdi be yease nyati sia le gbe sia mea, %%?
5 Esiae nye Adam fe ŋutinyagbalẽ. Gbe si gbe Mawu wɔ Adam la, Mawu wɔe wòɖi eya amea.+
2 Ŋutsu kple nyɔnu wòwɔ woe.+ Gbe si gbe wòwɔ wo la,+ eyra wo, eye wòna ŋkɔ wo be “Ame.”
3 Esi Adam xɔ fe alafa ɖeka blaetɔ̃ la, edzi ŋutsuvi si ɖii, si le efe nɔnɔme nu, eye wòna ŋkɔe be Set.+
4 Le Set dzidzi megbe la, Adam ganɔ agbe fe alafa enyi. Eye wòdzi ŋutsuwo kple nyɔnuwo.
5 Adam fe agbemeŋkekewo katã va le fe alafa asieke blaetɔ̃, eye wòku.+
6 Esi Set xɔ fe alafa ɖeka kple atɔ̃ la, edzi Enos.+
7 Le Enos dzidzi megbe la, Set ganɔ agbe fe alafa enyi kple adre. Eye wòdzi ŋutsuwo kple nyɔnuwo.
8 Ale Set fe agbemeŋkekewo katã va le fe alafa asieke wuieve, eye wòku.
9 Esi Enos xɔ fe blaasieke la, edzi Kenan.
10 Le Kenan dzidzi megbe la, Enos ganɔ agbe fe alafa enyi wuiatɔ̃. Eye wòdzi ŋutsuwo kple nyɔnuwo.
11 Ale Enos fe agbemeŋkekewo katã va le fe alafa asieke kple atɔ̃, eye wòku.
12 Esi Kenan xɔ fe blaadre la, edzi Mahalalel.+
13 Le Mahalalel dzidzi megbe la, Kenan ganɔ agbe fe alafa enyi blaene. Eye wòdzi ŋutsuwo kple nyɔnuwo.
14 Ale Kenan fe agbemeŋkekewo katã va le fe alafa asieke kple ewo, eye wòku.
15 Esi Mahalalel xɔ fe blaade vɔ atɔ̃ la, edzi Yared.+
16 Le Yared dzidzi megbe la, Mahalalel ganɔ agbe fe alafa enyi blaetɔ̃. Eye wòdzi ŋutsuwo kple nyɔnuwo.
17 Ale Mahalalel fe agbemeŋkekewo katã va le fe alafa enyi blaasieke vɔ atɔ̃, eye wòku.
18 Esi Yared xɔ fe alafa ɖeka blaade vɔ eve la, edzi Enok.+
19 Le Enok dzidzi megbe la, Yared ganɔ agbe fe alafa enyi. Eye wòdzi ŋutsuwo kple nyɔnuwo.
20 Ale Yared fe agbemeŋkekewo katã va le fe alafa asieke blaade vɔ eve, eye wòku.
21 Esi Enok xɔ fe blaade vɔ atɔ̃ la, edzi Metusala.+
22 Le Metusala dzidzi megbe la, Enok yi edzi zɔ kple Mawu vavã la fe alafa etɔ̃. Eye wòdzi ŋutsuwo kple nyɔnuwo.
23 Ale Enok fe agbemeŋkekewo katã va le fe alafa etɔ̃ blaade vɔ atɔ̃.
24 Enok yi edzi zɔ kple Mawu vavã la.+ Ke womegakpɔe o, elabena Mawu kɔe dzoe.+
25 Esi Metusala xɔ fe alafa ɖeka blaenyi vɔ adre la, edzi Lamek.+
26 Le Lamek dzidzi megbe la, Metusala ganɔ agbe fe alafa adre blaenyi vɔ eve. Eye wòdzi ŋutsuwo kple nyɔnuwo.
27 Ale Metusala fe agbemeŋkekewo katã va le fe alafa asieke blaade vɔ asieke, eye wòku.
28 Esi Lamek xɔ fe alafa ɖeka blaenyi vɔ eve la, edzi ŋutsuvi.
29 Ena ŋkɔe be Noa,+ eye wògblɔ be: “Ame sia ana míakpɔ akɔfafa tso míafe dagbadagbawo kple dɔ sesẽ siwo míetsɔa míafe asiwo wɔna me le esi Yehowa fo fi de anyigba la ta.”+
30 Le Noa dzidzi megbe la, Lamek ganɔ agbe fe alafa atɔ̃ blaasieke vɔ atɔ̃. Eye wòdzi ŋutsuwo kple nyɔnuwo.
31 Ale Lamek fe agbemeŋkekewo katã va le fe alafa adre blaadre vɔ adre, eye wòku.
32 Esi Noa xɔ fe alafa atɔ̃ megbe la, edzi Sem,+ Ham+ kple Yafet.+
Ɖoe Ɖe Amewo
Ɖoe Ɖe Amewo
ŊƆŊLƆ KƆKƆEAWO—XEXE YEYE GƆMEƉEƉE
1 Mose 5
Eʋegbe
Xlẽ Biblia Le Internet Dzi
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text: 17 Esi Abram xɔ fe blaasieke vɔ asieke la, Yehowa ɖe eɖokui fiae eye wògblɔ nɛ be: “Nyee nye Mawu Ŋusẽkatãtɔ la. Zɔ le ŋkunyeme, eye kpɔtsɔtsɔ* aɖeke meganɔ ŋuwò o.2 Mabla nu kpli wò,+ eye mana nàsɔ gbɔ agasɔ gbɔ ɖe edzi.”+3 Ale Abram tsyɔ mo anyi, eye Mawu gafo nu kplii be:4 “Ke nye la, kpɔ ɖa, mebla nu kpli wò+ be àva zu dukɔ geɖewo fofo.+5 Womagayɔ wò be Abram* azɔ o, ke boŋ Abraham* anye wò ŋkɔ, elabena mawɔ wò nàzu dukɔ geɖewo fofo.6 Mana nàdzi asɔ gbɔ agasɔ gbɔ ɖe edzi ava zu dukɔ geɖe, eye fiawo adzɔ tso mewò.+7 “Mawɔ nubabla si le nye kpli wò+ kpakple megbewòviwo dome la dzi le wofe dzidzimeawo katã me, nubabla mavɔe wòanye, be manye Mawu na wò kple megbewòviwo.8 Matsɔ anyigba si dzi nènye amedzro+ le, ɛ̃, Kanaan-nyigba blibo la katã ana wò kple megbewòviwo, ne wòanye mia tɔ ɖaa, eye manye wofe Mawu.”+9 Mawu gagblɔ na Abraham be: “Ke wò la, lé nye nubabla la me ɖe asi, wò ŋutɔ kple megbewòviwo siaa le wofe dzidzimeawo katã me.10 Esia anye nubabla si le nye kpli mi dome, si me wò kple megbewòviwo mialé ɖe asi: Miafe ŋutsuwo katã natso aʋa.+11 Woaɖe miafe aʋanuyiwo ɖa, ne wòanye nubabla si le nye kpli mi dome la fe dzesi.+12 Le miafe dzidzimewo katã me la, woatso aʋa na mia viŋutsu ɖe sia ɖe si xɔ ŋkeke enyi;+ eɖanye ame si wodzi le afea me alo ame si menye wò dzidzimevi o, si wofle kple ga le amedzro aɖe si.13 Ŋutsu siwo katã wodzi le afewò me kple ŋutsu siwo katã wofle kple wò ga la, natso aʋa;+ eye nubabla si fe dzesi le miafe ŋutilã ŋu la nanye nubabla mavɔ.14 Ne ŋutsu aɖe mena wotso aʋa nɛ o, mena woɖe efe aʋanuyi ɖa o la, woatsrɔ̃ ame* ma ɖa le efe dukɔ la dome. Etu nye nubabla la.”15 Mawu gagblɔ na Abraham be: “Mègayɔ srɔ̃wò Sarai*+ be Sarai azɔ o, elabena Sara* anye eŋkɔ.16 Mayrae, eye mana wòadzi ŋutsuvi na wò;+ ɛ̃, mayrae, eye wòazu dukɔ geɖewo dada; dukɔwo fe fiawo adzɔ tso eme.”17 Ale Abraham tsyɔ mo anyi, eye wòde asi nukoko me hegblɔ le efe dzi me+ be: “Ðe woadzi vi na ŋutsu si xɔ fe alafa ɖeka laa, eye ɖe Sara, nyɔnu si xɔ fe blaasieke la adzi vi nyatefea?”+18 Ale Abraham gblɔ na Mawu vavã la be: “Oo, yra Ismael wòatsi agbe nam ko!”+19 Eye Mawu ɖo eŋu be: “Nyatefee, srɔ̃wò Sara le ŋutsuvi dzi ge na wò godoo, eye nàna ŋkɔe be Isak.*+ Maɖo nye nubabla anyi kplii, si anye nubabla mavɔ na emegbeviwo.*+20 Ke mese nya si nègblɔ le Ismael ŋu la hã. Kpɔ ɖa, mayrae, mana wòadzi, eye mana wòasɔ gbɔ agasɔ gbɔ ɖe edzi. Adzi amegã wuieve, eye mana wòazu dukɔ gã aɖe.+21 Gake mabla nu kple Isak,+ si Sara adzi na wò le fe si gbɔna fe ɣealewoɣi.”+22 Esi Mawu gblɔ nya siawo na Abraham vɔ la, edzo le egbɔ yi dzi.23 Gbe ma gbe ke Abraham tso aʋa na via Ismael kple ame siwo katã wodzi le efe afe me, kpakple ame siwo katã wofle kple efe ga; wotso aʋa na ŋutsu siwo katã le efe afe me la abe ale si tututu Mawu gblɔ nɛ ene.+24 Abraham xɔ fe blaasieke vɔ asieke esime wòna wotso aʋa nɛ.+25 Eye via Ismael xɔ fe wuietɔ̃ esime wotso aʋa nɛ.+26 Gbe ma gbe ke Abraham na wotso aʋa na eya kple via Ismael.27 Ŋutsu siwo katã le efe afe me, ame siwo katã wodzi le afea me kple ame siwo katã wòfle kple ga le amedzrowo si la hã tso aʋa.


text:
Nu Kae Nye Nu Vɔ̃?
Ale si Biblia ɖo eŋui
Nu vɔ̃ nye nuwɔna, tamesusu alo seselelãme aɖe si mewɔ ɖeka kple Mawu fe nudidiwo o. Elɔ Mawu fe sewo dzi dada to nu gbegblẽ alo nu madzɔmadzɔ wɔwɔ me ɖe me. (1 Yohanes 3:4; 5:17) Biblia fo nu tso nu vɔ̃ si nye aɖabaŋeŋe fu nu si wòle be woawɔ dzi, si fia be ame nado kpo nu si wònye be esɔ la wɔwɔ.
Le gbe gbãtɔ si me woŋlɔ Biblia ɖo me la, nya nu vɔ̃ fia “woada fu le nane me,” alo ada dzidzenu aɖe fu. Le kpɔɖeŋu me, gbadagba aɖewo nɔ anyi le blema Israel siwo bi ɖe akafodada me ale gbegbe be womedaa “dadagbo o.” Ne woɖe nya ma gɔme nya ɖe nya nu la efia be womewɔa “nu vɔ̃ o.” (Ʋɔnudrɔ̃lawo 20:16) Eya ta ne wogblɔ be ame wɔ nu vɔ̃ la, efia be eda Mawu fe dzidzenuwo fu.
Esi wònye be Mawu nye Wɔlaa ta la, ekpɔ mɔ aɖo dzidzenu siwo nu wòle be amegbetɔwo nanɔ agbe ɖo la na wo. (Nyaɖeɖefia 4:11) Abia akɔnta mí tso míafe nuwɔnawo ŋu.
Ðe wòanya wɔ be amegbetɔ nafo asa na nu vɔ̃ wɔwɔ keŋkeŋua?
Kura o. Biblia gblɔ be, amewo “katã wɔ nu vɔ̃, eye wometea ŋu ɖoa Mawu fe ŋutikɔkɔe la gbɔ o.” (Romatɔwo 3:23; 1 Fiawo 8:46; Nyagblɔla 7:20; 1 Yohanes 1:8) Nu ka tae?
Nu vɔ̃ menɔ amegbetɔ gbãtɔ, Adam kple Xawa, ŋu o. Elabena wowɔ wo wode blibo, wowɔ wo ɖe Mawu fe nɔnɔme nu. (1 Mose 1:27) Gake esi wodze aglã ɖe Mawu ŋu la, wova zu ame madeblibo. (1 Mose 3:5, 6, 17-19) Esi wodzi wo viwo la, wo viwo hã nyi nu vɔ̃ kple blibomademade dome tso wo gbɔ. (Romatɔwo 5:12) Fia David gblɔ be: “Vodada mee wodzim ɖo.”
Ðe nu vɔ̃ aɖewo lolo wu ɖewoa?
Ɛ̃. Le kpɔɖeŋu me, Biblia gblɔ tso blema Sodom ŋutsuwo ŋu be wonye “ame vɔ̃ɖiwo, eye wowɔa nu vɔ̃ gãwo” eye wofe nu vɔ̃ “kpe ŋutɔ.” (1 Mose 13:13; 18:20) Na míakpɔ nu etɔ̃ aɖewo siwo ɖea nu vɔ̃ fe kpekpeme alo efe lolome fiana la ɖa.
Ale si nu vɔ̃a nu sẽe. Biblia xlɔ̃ nu mí be míafo asa na nu vɔ̃ gãwo siwo dometɔ aɖewoe nye gbɔdɔdɔ manɔsenu (ahasiwɔwɔ kple matrewɔwɔ), trɔ̃subɔsubɔ, fififi, ahamumu, adzodada, amewuwu, kple gbɔgbɔyɔyɔ. (1 Korintotɔwo 6:9-11; Nyaɖeɖefia 21:8) Biblia ɖee fia be nu vɔ̃ siawo to vovo na nu vɔ̃ siwo womeɖo wɔ o. Efe kpɔɖeŋue nye, nyagbɔgblɔ alo nuwɔna siwo gblẽa nu le ame bubuwo ŋu. (Lododowo 12:18; Efesotɔwo 4:31, 32) Ke hã, Biblia de dzi fo na mí be mímagabu nu vɔ̃ aɖeke nu vɔ̃ vi o. Esia ate ŋu ana míawɔ nu vɔ̃ gã ada le Mawu fe sewo dzi, elabe wogblɔna be ʋutogafola ɖe wòva foa ʋu fe domedome.
—Mateo 5:27, 28.
Nu si tae amea wɔ nua. Ame aɖewo wɔa nu vɔ̃ le esi womenya Mawu fe sededewo o ta. (Dɔwɔwɔwo 17:30; 1 Timoteo 1:13) Togbɔ be Biblia mede nu vɔ̃ mawo dzi o hã la, edea vovototo esiawo kple bubu siwo amewo wɔna ne woɖoe koŋ da Mawu fe sewo dzi la dome. (4 Mose 15:30, 31) “Dzimesesẽ vɔ̃ɖi” ye nana ame ɖonɛ koŋ wɔa nu vɔ̃.—Yeremiya 16:12.
Ewɔwɔ edziedzi. Biblia de vovototo nu vɔ̃ wɔwɔ zi ɖeka aɖe ko kple nu vɔ̃ tsɔtsɔ ɖo dɔe hã dome. (1 Yohanes 3:4-8) Mawu ahe to na ame siwo ‘ɖoe le nu vɔ̃ wɔm’ togbɔ be wosrɔ̃ nu tso nu si le etefe wɔwɔ ŋu gɔ̃ hã la vevie.
—Hebritɔwo 10:26, 27.
Nu vɔ̃ fe agba kpekpe nɔa ame siwo ɖoe koŋ wɔ nu vɔ̃ gãwo la dzi. Le kpɔɖeŋu me, Fia David ŋlɔ bena: “Elabena nye vodadawo kɔ gbɔ tanye; wole abe agba kpekpe si wu tsɔtsɔ nam ene.” (Psalmo 38:4) Ke hã Biblia na mɔkpɔkpɔ sia nu vɔ̃ wɔlawo be: “Ame vɔ̃ɖi neɖe asi le efe mɔ ŋu, eye vɔ̃wɔla neɖe asi le efe susuwo ŋu; netrɔ ɖe Yehowa ame si akpɔ nublanui nɛ la ŋu, netrɔ ɖe mía Mawu la ŋu, elabena atsɔ ake geɖe.”—Yesaya 55:7.
Srɔ̃ Nu Geɖe Wu
GBETAKPƆXƆ
Àte Ŋu Aɖu Tetekpɔ Dzi!
Afɔɖeɖe etɔ̃ siwo ate ŋu ado ŋusẽ wò nàɖu ɖokuiwò dzi.
BIBLIA ME BIABIAWO ƑE ŊUÐOÐOWO
Ðe Mawu Akpe Ðe Ŋunye Ne Medo Gbe Ða Nɛa?
Ðe Mawu tsɔa ɖe le míafe kuxiwo me ŋutɔŋutɔa?
NYA NYUI SI TSO MAWU GBƆ!
Aleke Biblia Me Gɔmeɖosewo Ðea Vi Na Míi?
Yesu ɖe nu si ta míehiã gɔmeɖosewo la me eye wòyɔ gɔmeɖose eve siwo le vevie wu la hã.


text:
NUSƆSRƆ̃ 18
Kpekpeɖeŋu Kae Míenana Mía Nɔvi Siwo Dzi Afɔku Dzɔ Ðo?
Ne afɔku aɖe dzɔ la, Yehowa Ðasefowo wɔa ɖoɖo enumake ɖe kpekpeɖeŋunana wo nɔvi siwo dzi afɔkua dzɔ ɖo la ŋu. Kpekpeɖeŋunana siawo ɖoa kpe lɔlɔ̃ vavã si le mía si na mía nɔewo la dzi. (Yohanes 13:34, 35; 1 Yohanes 3:17, 18) Kpekpeɖeŋu kawoe míenana?
Míenaa gakpekpeɖeŋu wo. Esi dɔ gã aɖe to le Yudea la, Kristotɔ gbãtɔ siwo nɔ Antioxia la ɖo gakpekpeɖeŋu ɖe wo nɔvi Kristotɔ siwo ɖo xaxa me. (Dɔwɔwɔwo 11:27-30) Nenema kee ne míese be mía nɔvi siwo le dukɔ bubuwo me ɖo xaxa me la, míeɖoa gakpekpeɖeŋu ɖe wo to míafe hamea dzi be woatsɔ akpɔ wofe hiahiãwo gbɔ na wo.—2 Korintotɔwo 8:13-15.
Míenaa kpekpeɖeŋu wo le mɔ vovovowo nu. Hamemetsitsi siwo le nuto si me afɔkua dzɔ le la dia hamea me tɔ ɖe sia ɖe yome mɔ be woakpɔ be ame sia ame le dedie hã. Woɖoa kpekpeɖeŋunakɔmiti be woakpɔ wofe nuɖuɖu, tsinono, awudodo, mlɔfe, kple atikewɔnyawo gbɔ na wo. Ðasefo geɖe siwo nya aɖaŋudɔ aɖe si hiã le afi si afɔkua dzɔ le la zãa wofe kotokumega tsɔ zɔa mɔ yia afi ma ɖanaa kpekpeɖeŋu, eye wodzraa afe kple Fiaɖufe Akpata siwo gbã la ɖo. Ðekawɔwɔ si le habɔbɔa me kple nutefekpɔkpɔ si su mía si le dɔwɔwɔ kple mía nɔviwo ɖekae me la kpena ɖe mía ŋu míetsona kpla ɖe kpekpeɖeŋunana ŋu ne afɔku aɖe dzɔ. Togbɔ be “ame siwo do fome kpli mí le xɔse la me” ŋu koŋue míekpena ɖo hã la, míelɔ̃na faa kpena ɖe ame bubuwo hã ŋu ne anya wɔ, subɔsubɔha ka ke mee woɖale o.—Galatiatɔwo 6:10.
Míetsɔa Biblia me nyawo dea dzi fo na wo. Nu vevi si ame siwo dzi afɔku dzɔ ɖo la hiãnae nye akɔfafa. Le ɣeyiɣi mawo me la, Yehowa, ‘akɔfafawo katã fe Mawu,’ la gbɔe míekpɔa ŋusẽdoame tsona. (2 Korintotɔwo 1:3, 4) Míegblɔa nu nyui siwo fe ŋugbe Biblia do la na ame siwo fo dzi ɖe le, eye míenana wokpɔa kakaɖedzi be Mawu fe Fiaɖufea ava ɖe afɔku siwo katã doa vevesese kple nuxaxa na mí la ɖa kpuie.—Nyaɖeɖefia 21:4.
Nu ka tae Ðasefowo te ŋu tsona kpla ɖe kpekpeɖeŋunana ŋu ne afɔku dzɔ?
Biblia me nya kawoe míate ŋu atsɔ afa akɔ na ame siwo dzi afɔku dzɔ ɖo?


text:
A2
Nu Siwo Ðe Dzesi Le Biblia Gɔmeɖeɖe Sia Ŋu
Woɖe Kristotɔwo Ƒe Hela Ŋɔŋlɔawo—Xexe Yeye Gɔmeɖeɖe Biblia la ɖe go le Eŋlisigbe me le fe 1950 me, eye wota Ŋɔŋlɔ Kɔkɔeawo—Xexe Yeye Gɔmeɖeɖe Biblia bliboa le Eŋlisigbe me le fe 1961 me. Tso ɣemaɣi la, Ŋɔŋlɔ Kɔkɔeawo fe gɔmeɖeɖe sia si gɔme woɖe wòsɔ pɛpɛpɛ eye exexlẽ le bɔbɔe la ɖe vi na nuxlẽla miliɔn geɖe siwo doa gbegbɔgblɔ siwo wu 120 sɔŋ.
Xexe Yeye Biblia Gɔmeɖeɖe Kɔmitia kpɔ ale si wòhiã be woaɖe Biblia gɔme be emenyawo nade dzi gbɔ na egbegbe nuxlẽlawo la dze sii. Esia ta wozɔ ɖe mɔfiame vevi aɖewo koŋ dzi le atsyã kple nya vovovo siwo wozã le gɔmeɖeɖe sia me la zazã me be woaɖo taɖodzinu siwo gbɔna la gbɔ:
Wozã nya siwo amewo nya egbea hese wo gɔme. Abe ale si ko wozã nya siwo nuxlẽlawo nya nyuie le Ŋɔŋlɔ gbãtɔawo me ene la, nenema ke womezã Eʋegbe tsitsiwo le Eʋegbe gɔmeɖeɖe sia me o, ke boŋ wodze agbagba zã afegbe siwo amewo nya egbea hese wo gɔme la va se ɖe afi si wòanya wɔ le.
Wokɔ Biblia me nya aɖewo me. Wotrɔ asi le nya alo nyagbɔgblɔ aɖewo siwo Eʋegbe Biblia aɖewo zã la ŋu le gɔmeɖeɖe sia me. Le kpɔɖeŋu me, gɔmeɖeɖe bubuwo zãa nya “atitsoga” ne wole nu fom tso ati si ŋu wowu Yesu ɖo ŋu la ŋuti, si na wòdze abe atitsoga ŋue Yesu ku ɖo ene. Gake gɔmeɖeɖe sia zã nyagbɔgblɔ si nye “he ɖe ati ŋu” tsɔ he susu yi nyatefe si wònye be ati dzɔdzɔe alo ati ɖeka ŋue wowu Yesu ɖo la dzi. Azɔ hã, gɔmeɖeɖe sia za nyagbɔgblɔ “amenyɔnyrɔ ɖe tsi me,” alo esia tɔgbi ne wole nu fom tso Kristotɔwo nyɔnyrɔ ɖe tsi me ŋu, si ɖenɛ fiana be ɖe wonyrɔa ame ɖe tsi me, ke menye tsie wodea ta na ame, abe ale si wozãe le Biblia bubuwo me ene o.
Wotrɔ asi le ŋkɔ aɖewo ŋɔŋlɔ ŋu be wo yɔyɔ nanɔ bɔbɔe. Wotrɔ asi le ale si woŋlɔ ŋkɔ aɖewoe ŋu le gɔmeɖeɖe sia me be wo yɔyɔ nanɔ bɔbɔe ahato mɔ ɖeka le nuxlẽlawo dome. Le kpɔɖeŋu me, wozã ŋkɔ “Zefaniya” le gɔmeɖeɖe sia me ɖe “Zefanya” tefe, be nuxlẽlawo nate ŋu ayɔ ŋkɔa wòato mɔ ɖeka. Eye wozã ŋkɔ “Malaki” le gɔmeɖeɖe sia me ɖe “Maleaxi” tefe, be eyɔyɔ nanɔ bɔbɔe na nuxlẽlawo.
Nu bubu siwo ɖe dzesi le Biblia gɔmeɖeɖe sia ŋu:
Etenuŋɔŋlɔwo le gɔmeɖeɖe sia me. Etenuŋɔŋlɔ vovovo siwo tɔgbi le Biblia sia mee nye esiwo gbɔna:
“Alo” Enye mɔ bubu siwo nu woagate ŋu aɖe Hebrigbe, Aramgbe, alo Helagbe me nyaawo gɔme le be gɔmesese blibo ma ke nadze.—1 Mose 1:2, etenuŋɔŋlɔ si ku ɖe “Mawu fe gbɔgbɔ” ŋu; Yosua 1:8, “gbe blewu.”
“Agate ŋu afia” Enye mɔ bubu siwo nu woagate ŋu aɖe nyaawo gɔme le wòasɔ gake wòaɖe gɔmesese bubu afia.—1 Mose 21:6, “ako nu kplim”; Zakariya 14:21, “Kanaantɔ.”
“Egɔmeɖeɖe tẽe” Enye gɔmesese si le Hebrigbe, Aramgbe alo Helagbe me nyawo ŋu tẽe la gɔme ɖeɖe nya-ɖe-nya-nu.—1 Mose 30:22, “wòna wòfɔ fu”; 2 Mose 32:9, “dzimesesẽtɔwoe.”
Gɔmesesea kple numeɖeɖe bubuwo Ŋkɔwo gɔme ɖeɖe (1 Mose 3:17, “Adam”; 2 Mose 15:23, “Mara”); nuwo fe kpekpeme kple dzidzeme vovovoawo (1 Mose 6:15, “abɔklugui”); ame si alo nu si tefe wozã ŋkɔtefenɔnya ɖo (1 Mose 38:5, “Enɔ”); wokɔ nya aɖewo me le Megbenyawo kple Nya Tɔxɛwo Gɔmeɖefe.—1 Mose 37:35, “Tsiẽfe”; Mateo 5:22, “Gehena.”
Biblia me nya vevi aɖewo dze le akpa si wotsɔ dze Biblia sia gɔmee, si fe tanyae nye “Mawu Ƒe Nya La Me Nya Vevi Aɖewo” la me. Akpa bubu siwo kplɔ afi si Biblia me nyawo wu enu ɖo ye nye “Biblia-gbalẽwo Ŋuti Nuŋlɔɖi,” “Biblia Me Nyawo Dife,” kple “Biblia Me Nya Tɔxɛwo Gɔmeɖefe.” Nya Tɔxɛwo Gɔmeɖefea kpena ɖe nuxlẽla ŋu wòsea ale si tututu wozã nya tɔxɛ aɖewo le Biblia mee la gɔme. Nyati siwo dze le Megbenyawo A la mee nye: “Biblia Gɔme Ðeɖe Ŋuti Mɔfiamewo,” “Nu Siwo Ðe Dzesi Le Biblia Gɔmeɖeɖe Sia Ŋu,” “Ale Si Biblia Wɔ Va Ka Mía Si,” “Ale Si Wozã Mawu Ƒe Ŋkɔa Le Hebri Ŋɔŋlɔawo Me,” “Ale Si Wozã Mawu Ƒe Ŋkɔa Le Kristotɔwo Ƒe Hela Ŋɔŋlɔawo Me,” “Nyatakakaɖaka: Nyagblɔɖilawo Kple Fia Siwo Nɔ Yuda Kple Israel,” kple “Nu Ðedzesi Siwo Dzɔ Le Yesu Ƒe Anyigbadzigbenɔnɔ Me.” Le akpa si nye Megbenyawo B gome la, anyigbatatawo, nyatakakaɖakawo kple nya bubu siwo aɖe vi na ame siwo léa fɔ ɖe Biblia sɔsrɔ̃ ŋu la dze le afi ma.
Le Biblia la ŋutɔ me la, míetò nya siwo le ta ɖe sia ɖe me la ɖe eme, eye míeŋlɔ mawunyakpukpuiawo kpe ɖe wo ŋu tsɔ dze Biblia gbalẽ ɖe sia ɖe gɔmee, ale be nuxlẽla nakpɔ nya vevi siwo le agbalẽ ma me la do ŋgɔ. Titinanuŋɔŋlɔwo le axa ɖe sia ɖe fe titina eye wofia asi mawunyakpukpui bubu siwo do fome kple kpukpui aɖe le axa ma.


text:
Nya Siwo Hawòtiwo Gblɔ
Kpɔ video siwo ku ɖe sɔhɛ siwo tso xexea me godoo la ŋu, wofo nu tso wofe agbemekuxiwo kple ale si wole te nɔm ɖe wo nui la ŋu.
Mawu Dzi Xɔxɔ Se
Le miniti etɔ̃ fe video sia me la, sɔhɛwo gblɔ nu siwo tae woxɔe se be Wɔla aɖe li ɖo.
Mekpɔ Dzidzeme Vavãtɔ Kekeake
Èdi be yeakpɔ dzidzeme le agbe mea? Lé to ɖe Cameron ŋu esi wòle ale si wòwɔ kpɔ dzidzeme le nuto aɖe si me màsusui be ate ŋu akpɔ dzidzime le o me la gblɔm.
Ga
Se aɖaŋu siwo hawòtiwo ɖo ku ɖe gazazã, edzadzraɖo kple ale si nàda asɔ le ganyawo gome ŋu la ɖa.
Lãmesẽmenɔnɔ
Ðe wòsesẽna na wò be nàɖu nu ɖe ɖoɖo nu ahade kamea? Le video kpui sia me la, sɔhɛwo gblɔ nu siwo wowɔna hafi nɔa lãmesẽ me.
Dzedzeme
Nu ka tae wòate ŋu asesẽ na sɔhɛwo be woada sɔ le wofe dzedzeme ŋu? Nu kae akpe ɖe wo ŋu?
Megbelelehehe
Se nya siwo sɔhɛwo gblɔ tso megbelelehehe kple ɣeyiɣia ŋu dɔwɔwɔ nyuie ŋu la ɖa.
Asitelefon
Asitelefon wɔa akpa vevi aɖe le sɔhɛ geɖewo fe hadomegbenɔnɔ me. Vi kawoe asitelefon ɖena? Afɔku kawoe le ezazã me?
Gbɔdɔnuwɔnawo Tsɔtsɔ Ðe Fu Na Ame
Se nya siwo sɔhɛ atɔ̃ aɖewo gblɔ tso gbɔdɔnuwɔnawo tsɔtsɔ ɖe fu na ame kple nu siwo woawɔ ne wodo mo ɖa la ŋu.


text:
Nu Kae Nye Nubablaɖaka La?
Ale si Biblia ɖo eŋui
Nubablaɖaka la nye aɖaka kɔkɔe aɖe si blema Israel-viwo nɔ te ɖe Mawu fe sedede kple efe mɔfiamewo dzi wɔ. Eya mee wotsɔ “Ðaseɖiɖikpe,” si nye kpe eve siwo dzi Se Ewoawo nɔ la da ɖo be woanɔ dedie.
Ale si wowɔe. Aɖakaa didi sentimeta 111, ekeke sentimeta 67, eye wòkɔkɔ sentimeta 67. Wotsɔ akasiati kpae hefa sika ɖe eme kple ekɔgo, eye wotsɔ sika ɖo to nɛ kpe ɖo wònya kpɔ. Wotsɔ sika nyuitɔ wɔ efe nutunu, eye wowɔ sikakerubi eve ɖe nutunua fe go eveawo dzi. Kerubiawo dze ŋgɔ wo nɔewo hede mo to ɖe nutunu la dzi, eye woke wofe aʋalawo do ɖe dzi wòtsyɔ nutunua dzi. Sikasigɛ ene le Aɖakaa fe dzogoewo dzi le afɔtiawo gbɔ lɔfo. Wotsɔa kpo siwo wotsɔ akasiati kpa hefa sika ɖe wo ŋu la fona ɖe asigɛawo me tsɔ kɔa aɖakaa.
—2 Mose 25:10-21; 37:6-9.
Afi si wònɔ. Gbã la, woda aɖakaa ɖe avɔgbadɔa fe Kɔkɔefewo Ƒe Kɔkɔefe; enye agbadɔ si me wosubɔna le, si wote ŋu kakana gatuna ne woʋu yi tefe bubu, eye eya kple Aɖakaa ye wowɔ le ɣeyiɣi ɖeka me. Wotsɔ xɔmetsovɔ xe Kɔkɔefewo Ƒe Kɔkɔefea ŋkume be nunɔlawo kple ame bubuwo nagakpɔe o. (2 Mose 40:3, 21) Nunɔlagãa koe gena ɖe afi ma hekpɔa Aɖakaa zi ɖeka le fe me, le Avuléŋkekea dzi. (3 Mose 16:2; Hebritɔwo 9:7) Emegbe wova kɔ Nubablaɖakaa yi Salomo fe gbedoxɔa fe Kɔkɔefewo Ƒe Kɔkɔefea.
—1 Fiawo 6:14, 19.
Taɖodzinu si nɔ eŋu. Nu kɔkɔe siwo ɖoa ŋku nu si Mawu bla kple Israel-viwo le Sinai Toa gbɔ dzi na wo lae wodzra ɖo ɖe Aɖakaa me. Wogazãnɛ etɔxɛ hã le Avuléŋkekea fe wɔnawo me.
—3 Mose 16:3, 13-17.
Nu siwo nɔ eme. Kpe siwo dzi woŋlɔ Se Ewoawo ɖoe nye nu gbãtɔ siwo wotsɔ de Aɖakaa me. (2 Mose 40:20) Wova de sikaze si me mana le kple “Aron fe atikplɔ si fo se” la hã eme emegbe. (Hebritɔwo 9:4; 2 Mose 16:33, 34; 4 Mose 17:10) Edze fãa be wova ɖe zea kple atikplɔa ɖa le Aɖakaa me, elabe nu siawo menɔ eme esime wotsɔe yi gbedoxɔa me o.
—1 Fiawo 8:9.
Ale si woakɔe. Lewi viwoe tsɔa kpo siwo wotsɔ akasiati kpa la kɔa Aɖakaa ɖe abɔta. (4 Mose 7:9; 1 Kronika 15:15) Kpoawo nɔ Aɖakaa ŋu ɣesiaɣi, eya ta mahiã be Lewi viwo naka asi Aɖakaa ŋutɔ ŋu ɣeaɖekeɣi o. (2 Mose 25:12-16) Wotsɔa “xɔmetsovɔ” si ma Kɔkɔefea kple Kɔkɔefewo Ƒe Kɔkɔefea dome la tsyɔa Aɖakaa dzi hafi kɔnɛ.
—4 Mose 4:5, 6. *
Nu si wòtsi tre ɖi na. Afi sia afi si Aɖakaa le la, enyea dzesi be Mawu le afi ma. Le kpɔɖeŋu me, alilikpo si nɔa Aɖakaa tame le Kɔkɔefewo Ƒe Kɔkɔefea kple esi nɔa Israel-viwo fe asaɖaa tame la siaa nyea dzesi be Yehowa le wo dome eye efe yayra le wo dzi. (3 Mose 16:2; 4 Mose 10:33-36) Azɔ hã, esi Biblia gblɔ be Yehowa “bɔbɔ nɔ kerubiwo tame” la, kerubi eve siwo nɔ Aɖakaa fe nutunua dzi ŋue wònɔ nu fom tsoe. (1 Samuel 4:4; Psalmo 80:1) Eya ta kerubi siawo nɔ “tsitre ɖi na” Yehowa fe “tasiaɖam” la. (1 Kronika 28:18) Esi Fia David nya nu si Aɖakaa le tsitre ɖi na ta la, esi wokɔ Aɖakaa yi Zion la, ete ŋu gblɔ be Yehowa “le Zion.”
—Psalmo 9:11.
Ŋkɔ siwo wogayɔna nɛ. Biblia zã ŋkɔ vovovowo na aɖaka kɔkɔe ma; wo dometɔ aɖewoe nye “Ðaseɖiɖiɖaka,” “nubablaɖaka,” ‘Yehowa fe Aɖaka,’ kple “Aɖaka, si nye wò [Yehowa fe] ŋusẽ fe dzesi.”
—4 Mose 7:89; Yosua 3:6, 13; 2 Kronika 6:41.
Woyɔa Aɖakaa fe nutunu la be “avuléle fe nutunu” alo “amenuvevetefe.” (1 Kronika 28:11; Agbenya La) Ŋkɔ sia he susu yi mɔ tɔxɛ si nu wozãa nutunua le le Avuléŋkekea dzi la dzi, esime Israel fe nunɔlagã hlẽa vɔsalãa fe ʋu ɖe nutunua ŋgɔ kple egbɔ lɔfo. Nu siawo siwo nunɔlagã wɔna la léa avu ɖe “eya ŋutɔ ɖokui kple efe afe la kpakple Israel fe ha blibo la katã” fe nu vɔ̃wo ta, alo tsyɔa wo dzi.
—3 Mose 16:14-17.
Ðe nubablaɖaka la gali egbea?
Kpeɖodzi aɖeke meli be eli o. Biblia ɖee fia be Aɖakaa megahiã o, elabena nubabla si do fome kplii la megali o, eye “nubabla yeye” si wotu ɖe Yesu fe vɔsaa dzi la va xɔ ɖe etefe. (Yeremiya 31:31-33; Hebritɔwo 8:13; 12:24) Biblia gblɔe ɖi hã be ɣeyiɣi aɖe ava si nubablaɖakaa maganɔ anyi o, eye Mawu fe amewo magaɖo ŋku edzi o.
Apostolo Yohanes kpɔ nubablaɖakaa le dzifo le ŋutega aɖe si woɖe fiae esime woɖo nubabla yeyea anyi vɔ megbe la me. (Nyaɖeɖefia 11:15, 19) Kpɔɖeŋuɖaka sia nye dzesi be Mawu le afi ma eye be efe yayra le nubabla yeyea dzi.
Ðe Aɖakaa kpɔa Israel-viwo ta le nukumɔ aɖe nua?
Ao. Ne nubablaɖaka le Israel-viwo gbɔ la, menye kpeɖodzi be woakpɔ dzidzedze o. Le kpɔɖeŋu me, Aɖakaa nɔ wo gbɔ esi wokpe aʋa kple Ai, gake woɖu wo dzi le esi wo dometɔ ɖeka mewɔ nutefe o ta. (Yosua 7:1-6) Emegbe Filistitɔwo ɖu wo dzi togbɔ be wokɔ nubablaɖakaa yi aʋagbea dzi hã. Nunɔla siwo nye Hofni kple Finehas fe nu vɔ̃ɖi wɔwɔwo tae woɖu wo dzi ɖo. (1 Samuel 2:
^ mm. 8 Mawu hea to na Israel-viwo vevie ne womewɔ ɖe se siwo wòde ku ɖe Aɖakaa kɔkɔ kple nutsyɔtsyɔ edzi ŋu la dzi o.
^ mm. 31 Ɣeyiɣi aɖe do ŋgɔ na esia la, wokɔ aɖakaa ɖa le gbedoxɔa me, gake Biblia megblɔ ɣeyiɣia kple nu si tae o, eye megblɔ ame si kɔe hã o.
^ mm. 35 Kpɔ agbalẽ si nye The Histories, si Tacitus ta, Book V, memama 9.
Srɔ̃ Nu Geɖe Wu
GBETAKPƆXƆ
Ðe Se Si Mawu Na Israel La Le Dzɔdzɔe Hele Etefea?
Ʋɔnudɔdrɔ̃ ŋuti mɔfiame vevi ene dzie ʋɔnudrɔ̃lawo zɔna ɖo le Israel.
BIBLIA ME BIABIAWO ƑE ŊUÐOÐOWO
Ðe Subɔsubɔhawo Katã Sɔa? Ðe Wo Katã Kplɔa Ame Yia Mawu Gbɔa?
Nu vevi eve aɖewo siwo dze le Biblia me ɖo nyabiase siawo ŋu.


text:
1Wodzi Yesu le Betlehem le Yudea, le Fia Herodes ŋɔli. Le ɣemaɣi la, ɣletivimenunyala aɖewo tso ɣedzefe lɔfo va Yerusalem, eye wonɔ amewo biam bena, 2”Afi kae Yudatɔwo fe Fia yeye si wodzi la le? Míekpɔ efe ɣletivi le ɣedzefe lɔfo ke ale mieva be míasubɔe.” 3Esi Fia Herodes se nya sia la dzika tso eya kple Yerusalem dua me nɔlawo katã fo. 4Le esia ta Fia Herodes yɔ Yudatɔwo fe Osɔfogãwo kple agbalẽfialawo katã fo fui eye wòbia wo be, “Đe nyagblɔɖilawo gblɔ afi si wole Mesia la dzi ge le la na mí da ɖia?” 5Woɖo eŋu nɛ be, “Ẽ, wogblɔ be woadzi Mesia la le Betlehem.” Nyagblɔɖila Mika ŋlɔe da ɖi be, 6”O, wò Betlehem du sue la, menye Yudatɔwo fe du sue maxɔŋkɔ aɖe ko nènye o, ke boŋ èxɔ ŋkɔ ŋutɔ, elabena wò mee Fia si le nye dukɔ Israel dzi ɖu ge la ado tso.” 7Le esia megbe la, Herodes dɔ ame ɖo ɖe ɣletivimenunyala siawo dzaa bena woava kpɔ ye. Esi wova la ebia wo be woagblɔ ɣeyiɣi si tututu wokpɔ ɣletivi la zi gbãtɔ la na ye eye wogblɔe nɛ. Ale wòdɔ wo kple gbedeasi sia bena, 8“Miyi Betlehem ne miadi ɖevi la, eye ne mieke ɖe eŋu la, mitrɔ va gblɔe nam bena nye hã mayi aɖasubɔe!” 9Esi wowu takpekpea nu la, ɣletivimenunyalawo gayi wofe mɔzɔzɔ dzi. Kasia ɣletivi la gadze wo ŋgɔ heyi ɖatɔ ɖe Betlehem dua tame tututu. 10Nyatefe, dzi dzɔ wo ŋutɔ, ŋutɔ. 11Woge ɖe afe si me Maria kple ɖevia nɔ me eye woyi ɖadze klo ɖe egbɔ enumake hede ta agu nɛ. Woʋu nu le wofe nunanawo nu, eye wotsɔ sika, kotoklobo kple lifi nɛ. 12Emegbe wotrɔ dze afe mɔ dzi tẽe eye womegato Yerusalem yi ɖagblɔ nya aɖeke na Herodes o, elabena Mawu xlɔ̃ nu wo le drɔ̃efe bena woato mɔ bubu ayi afe. 13Esi ɣletivimenunyalawo dzo vɔ la, mawudɔla aɖe ɖe eɖokui fia Yosef le drɔ̃efe. Egblɔ nɛ bena, “Tso kpla ne nãsi kple ɖevia kpakple dadaa ayi Egipte, eye nãnɔ afi ma va se ɖe esime magblɔ na wò be nãtrɔ gbɔ. Elabena Fia Herodes le nu sia nu si wòate ŋui la wɔ ge bena yeawu ɖevia.” 14Le zã ma me ke Yosef si kple ɖevia kpakple dadaa yi Egipte, 15eye wonɔ afi ma va se ɖe esime Fia Herodes ku. Nu sia wu nyagblɔɖi sia nu be, “Egiptee meyɔ vinye la tsoe.” 16Herodes kpɔe be ɣletivimenunyalawo flu ye. Dɔme vee ale gbegbe be wòdɔ asrafowo ɖo ɖe Betlehem kple efe nutomewo me be woaɖawu ŋutsuvi siwo katã xɔ fe eve kple esiwo mexɔ nenema haɖe o. Herodes wɔ esia elabena ɣletivimenunyalawo gblɔ nɛ be yewokpɔ ɣletivi la anye fe evee nye ma. 17Herodes fe tamesesẽnu si wòwɔ la wu Yeremia fe nyagblɔɖi siawo nu bena, 18”Vevesese fe ɣli ɖi tso Rama nutowo me, avifafa kple nublanuiɣli ɖi bobobo; Rahel nɔ avi dzi hehehe le viawo ta eye naneke mate ŋu afa akɔ nɛ o, elabena viawo katã tsi yi nu.” 19Esi Herodes ku la, mawudɔla aɖe va ɖe eɖokui fia Yosef le drɔ̃efe le Egipte. Egblɔ nɛ be, 20”Tso nãkplɔ ɖevia kple dadaa trɔ yi Israel, elabena ame siwo le ɖevia fe agbe yome tim la ku!” 21Ale Yosef tso enumake eye wòkplɔ Yesu kple dadaa trɔ yi Israel. 22Ke esi wòse be Arkelao nɔ dzi ɖum le Yudea ɖe fofoa Herodes tefe la evɔ̃ na afi ma yiyi. Woɖee fiae hã le drɔ̃efe eya ta eyi Galilea nutome, 23ale woyi ɖanɔ Nazaret. Esia wu nyagblɔɖilawo fe nya sia nu be, “Woayɔe be Nazaretitɔ.”
Copyrighted Material
Learn More


text: 1 Paulo, Kristo Yesu fe apostolo, le Mawu mía Xɔla kple Kristo Yesu míafe mɔkpɔkpɔ la fe sedede nu,+2 le esia ŋlɔm na Timoteo,*+ vinye vavã+ le xɔse la me:Amenuveve, nublanuikpɔkpɔ kple ŋutifafa si tso Mawu Fofo la kple Kristo Yesu, mía Afetɔ gbɔ la, nanɔ kpli wò.3 Ale si ko mede dzi fo na wò be nànɔ Efeso esime menɔ Makedonia mɔ dzem la, nenema kee mele dzi dem fo na wò fifia hã be nàde se na ame aɖewo be, woaganɔ nu bubu fiam o,4 eye be woagalé to ɖe gliwo+ kple dzidzimewo xexlẽ fia ŋuti o. Nu mawo meɖea vi aɖeke o,+ ɖeko wonana amewo susua nyawo gblɔna le esi tefe be woana amewo nanya nane si ado ŋusẽ wo le Mawu dzi xɔxɔ se me.5 Le nyatefe me la, taɖodzinu si le mɔfiame sia ŋue nye be, lɔlɔ̃+ si tso dzi dzadzɛ me kple dzitsinya nyui kpakple xɔse+ si me alakpa mele o la nasu mía si.6 Esi ame aɖewo tra tso nu siawo gbɔ ta la, wotrɔ ɖe nu kpoloe fofo si meɖea vi aɖeke o ŋu.+7 Wodi be yewoanye sefialawo,+ evɔ womesea nya siwo gblɔm wole alo nu siwo dzi wotea tɔ ɖo vevie la gɔme o.8 Ke míenyae be Se la nyo, nenye be ame wɔa eŋu dɔ ale si dze,9 eye wònyae be menye ame dzɔdzɔe tae wodea se ɖo o, ke ame siwo tae wodenɛ ɖoe nye sedzidalawo+ kple aglãdzelawo, ame mavɔ̃mawuwo kple nu vɔ̃ wɔlawo, ame mawɔnutefewo* kple ame siwo medea bubu nu kɔkɔewo ŋu o, tɔwulawo kple nɔwulawo, amewulawo,10 ame siwo foa wo ɖokuiwo ɖe gbɔdɔdɔ manɔsenu* me, ŋutsu siwo dɔna kple ŋutsuwo, amefilawo, aʋatsokalawo, atam dzodzro kalawo, kpakple nu bubu ɖe sia ɖe si tsi tsitre ɖe nufiafia si le blibo* la ŋu,+11 nufiafia si sɔ ɖe Mawu dzidzɔtɔ la fe ŋutikɔkɔe nya nyui, si wotsɔ de asi nam la nu.+12 Medaa akpe na mía Afetɔ Kristo Yesu, ame si do ŋusẽm la, elabena ebum nutefewɔlae be wòtsɔ subɔsubɔdɔ de asi nam,+13 togbɔ be tsã la, menye busunyagblɔla kple yometila kpakple ame mabuame hã.+ Gake wokpɔ nublanui nam, elabena mewɔe le manyamanya me kple dzimaxɔse me.14 Ke mía Afetɔ la ve nunye geɖe ŋutɔ ale be xɔse su asinye to lɔlɔ̃ si le Kristo Yesu me la me.15 Nya sia nye nyatefe, eye wòdze be woalɔ̃ ɖe edzi bliboe be: Kristo Yesu va xexea me be yeaɖe nu vɔ̃ wɔlawo.+ Nyee nye ame siawo dometɔ gãtɔ.+16 Gake wokpɔ nublanui nam ale be Kristo Yesu nato nye, ame si nye nu vɔ̃ wɔla gãtɔ dzi aɖe efe dzigbɔgbɔ blewu la katã afia, be wòanye kpɔɖeŋu na ame siwo aziɔ wofe xɔse ɖe eŋu hena agbe mavɔ la.+17 Ke Fia mavɔmavɔtɔ,+ magblemagblẽ,+ makpɔmakpɔ,+ Mawu ɖeka kolia+ la, tɔ nanye bubu kple ŋutikɔkɔe tso mavɔ me yi mavɔ me. Amen.18 Vinye Timoteo, metsɔ mɔfiame sia le asi dem na wò le nyagblɔɖi siwo ku ɖe ŋuwò la nu, ale be woakpe ɖe ŋuwò nàyi aʋa nyui la wɔwɔ dzi,+19 eye nàlé xɔse kple dzitsinya nyui+ me ɖe asi, nu siwo ame aɖewo tu asii ɖa, si na wofe xɔse dome gblẽ abe tɔdziʋu si gbã ene.20 Himenayo+ kple Aleksandro le ame siawo dome, eye meɖe asi le wo ŋu na Satana,+ ne woahe to na wo atsɔ afia wo be woaganɔ busunya gblɔm o.


text:
NUSƆSRƆ̃ 11
Aleke Biblia Me Gɔmeɖosewo Ðea Vi Na Míi?
1. Nu ka tae míehiã mɔfiamewo?
Mía Wɔla la nya nu wu mí. Esi wònye Fofo lɔ̃ame ta la, eléa be na mí. Ke hã meɖoe be míanɔ mía ɖokuiwo si ye manɔmee o. (Yeremiya 10:23) Eya ta abe ale si ko ɖeviwo hiãa wo dzilawo fe mɔfiame ene la, mí katã míehiã Mawu fe mɔfiamewo. (Yesaya 48:17, 18) Biblia me gɔmeɖosewo fiaa mɔ mí, eye wonye nunana tso Mawu gbɔ na mí.
Yehowa fe sewo kple efe gɔmeɖosewo fiaa mɔ nyuitɔ si nu wòle be míanɔ agbe ɖo la mí egbea kple ale si míawɔ axɔ tefeɖoɖo mavɔwo le etsɔme. Esi wònye Mawue wɔ mí ta la, ɖeko wòsɔ be míawɔ ɖe efe mɔfiamewo dzi ŋudzedzekpɔkpɔtɔe.
2. Nu kawoe nye Biblia me gɔmeɖosewo?
Biblia me gɔmeɖosewoe nye nyatefenya veviwo. Gake sewo ya kuna ɖe nɔnɔme gobi aɖewo ŋuti. (5 Mose 22:8) Ehiã be míabu tame nyuie hafi míate ŋu ase ale si woate ŋu awɔ gɔmeɖose aɖe ŋu dɔ le nɔnɔme aɖe koŋ me la gɔme. (Lododowo 2:10-12) Le kpɔɖeŋu me, Biblia fia mí be nunanae agbe nye tso Mawu gbɔ. Gɔmeɖose vevi sia ate ŋu afia mɔ mí le ale si míawɔ nu ne míele dɔ me, afe me, alo míele mɔ zɔm la me. Enana míewɔa nu siwo ana míanɔ dedie.
3. Gɔmeɖose eve kawoe nye vevitɔwo?
Yesu fo nu tso gɔmeɖose eve siwo le vevie wu la ŋu. Gbãtɔ ɖe nu si ta koŋ mí amegbetɔwo míele agbe ɖo la fia, eyae nye be míanya Mawu, alɔ̃e ahasubɔe nutefewɔwɔtɔe. Ele be míabu gɔmeɖose gbãtɔ sia ŋu le míafe nyametsotso ɖe sia ɖe wɔwɔ me. (Lododowo 3:6) Ame siwo léa gɔmeɖose sia me ɖe asi la nyea Mawu xɔlɔ̃wo, wokpɔa dzidzɔ vavãtɔ, eye woava nɔ agbe mavɔ.
Gɔmeɖose evelia ate ŋu afia mɔ mí míanɔ ŋutifafa me kple ame bubuwo. (1 Korintotɔwo 13:4-7) Gɔmeɖose evelia sia dzi wɔwɔ bia be míasrɔ̃ ale si Mawu wɔa nu kple amewoe.
4. Aleke Biblia me gɔmeɖosewo ɖea vi na míi?
Biblia me gɔmeɖosewo fiaa fomewo ale si woawɔ awɔ ɖeka le lɔlɔ̃ me. (Kolosetɔwo 3:12-14) Mawu fe Nya la gakpɔa fomewo ta le mɔ sia nu be efia gɔmeɖose bubu aɖe hã wo, eyae nye be ele be srɔ̃tɔwo nanɔ wo nɔewo gbɔ ɖaa.
Ne míewɔna ɖe Biblia fe nufiafiawo dzi la, ate ŋu akpɔ mía ta le ŋutilã me kple seselelãme gome siaa. Le kpɔɖeŋu me, zi geɖe la, dɔtɔwo dia dɔwɔla siwo wɔna ɖe Biblia me gɔmeɖose siwo nye anukwareɖiɖi kple kutrikuku la dzi. (Lododowo 10:4, 26; Hebritɔwo 13:18) Mawu fe Nya la fia mí hã be míana nu siwo le mía si la nadze mía ŋu eye míade asixɔxɔ mía kple Mawu dome xɔlɔ̃wɔwɔa ŋu wu ŋutilãmenuwo.
Biblia me gɔmeɖosewo dzi wɔwɔ kpɔa míafe lãmesẽ ta. (Lododowo 14:30; 22:24, 25) Le kpɔɖeŋu me, Mawu fe se siwo tsi tsitre ɖe ahamumu ŋu dzi wɔwɔ kpɔa mía ta tso dɔléle vɔ̃ɖiwo kple afɔkuwo si me. (Lododowo 23:20) Yehowa ɖe mɔ na mí be míate ŋu ano aha muame, gake míanoe le ŋuɖɔɖo me. (Psalmo 104:15; 1 Korintotɔwo 6:10) Mawu fe gɔmeɖosewo ɖea vi na mí le mɔ sia nu be wofiaa mí be míanɔ ŋudzɔ ɖe míafe nuwɔnawo kple tamesusuwo siaa ŋu. (Psalmo 119:97-100) Ke hã, menye vi si Mawu fe sewo ɖena na Kristotɔ vavãwo la ta koe wowɔna ɖe wo dzi ɖo o. Ke boŋ be woade bubu Yehowa ŋu tae.
Srɔ̃ Nu Geɖe Wu
Nuka Tututue Nye Biblia fe Nufiafia?
Agbe Nɔnɔ Alesi Wòadze Mawu Ŋu
Anya wɔ be nànɔ agbe si dzea Mawu ŋu. Le nyatefe me la, àte ŋu anye Mawu xɔlɔ̃.
Nuka Tututue Nye Biblia fe Nufiafia?
Bu Agbe abe Alesi Mawu Bunɛ Ene
Aleke Mawu bua fuɖeɖe, ʋudodo kple lãwo fe agbee?
MÍA ŊU NYAWO
Bia Be Míava Srɔ̃ Biblia Kpli Wò Femaxee
Bia be míava srɔ̃ kpli wò femaxee le tefe kple game si asɔ na wò.


text:
NUSƆSRƆ̃ 10
Aleke Nàwɔ Akpɔ Tadedeagu Vavãtɔ Adze Sii?
1. Subɔsubɔha vavã ɖeka koe lia?
Subɔsubɔha ɖeka koe Yesu fia eyomedzelawo, eye eyae nye vavãtɔ. Ele abe mɔ si kplɔa ame yia agbe mee ene. Yesu gblɔ tso mɔ ma ŋu be: “Ame ʋɛ aɖewo koe nye ame siwo kpɔnɛ.” (Mateo 7:14) Tadedeagu si wotu ɖe Mawu fe Nya si nye nyatefe la dzi koe dzea Mawu ŋu. Tadeagula vavãwo katã wɔ ɖeka le xɔse ɖeka me.
2. Nu kae Yesu gblɔ tso aʋatso Kristotɔwo ŋu?
Yesu xlɔ̃ nu be aʋatsonyagblɔɖilawo ava gblẽ nu le Kristotɔnyenye ŋu. Aʋatsonyagblɔɖilawo dzena abe nyatefetadeagulawo ene le gota gome. Wofe sɔlemehawo gblɔna be yewonye Kristotɔwo. Gake àte ŋu anya ame si fomevi tututu wonye. Alekee? Tadedeagu vavãtɔ koe nana amewo zua Kristotɔ vavã siwo ɖea nɔnɔme nyuiwo fiana henɔa agbe ɖɔʋu.
3. Aleke nàwɔ adze si tadeagula vavãwo?
Bu nu atɔ̃ siwo dea dzesi tadeagula vavãwo ŋu kpɔ:
Tadeagula vavãwo dea bubu Biblia ŋu be enye Mawu fe Nya. Wodzea agbagba nɔa agbe ɖe mɔfiame siwo le eme la nu. Eya ta subɔsubɔha vavãtɔ to vovo tso subɔsubɔha siwo wotu ɖe amegbetɔwo fe susuwo dzi la gbɔ. (Mateo 15:7-9) Tadeagula vavãwo meɖea gbefã nya aɖe vɔ tso nɔa agbe si to vovo nɛ nɔm o.
—Xlẽ Yohanes 17:17; 2 Timoteo 3:16, 17.
Yesu yomedzela vavãwo dea bubu Mawu fe ŋkɔ, Yehowa ŋu. Yesu de bubu Mawu fe ŋkɔ ŋu esi wona amewo nyae. Ekpe ɖe amewo ŋu wodze si Mawu, eye wòfia wo be woado gbe ɖa be Mawu fe ŋkɔ ŋuti nakɔ. (Mateo 6:9) Subɔsubɔha kae le miafe nutoa me si nana amewo nyaa Mawu fe ŋkɔa?
—Xlẽ Yohanes 17:26; Romatɔwo 10:13, 14.
Kristotɔ vavãwo ɖea gbefã Mawu Fiaɖufea. Mawu dɔ Yesu ɖa be wòaɖe gbefã Fiaɖufe ma ŋuti nya nyuia. Mawu Fiaɖufeae nye amefomea fe mɔkpɔkpɔ ɖeka kolia. Yesu fo nu tso eŋu va se ɖe efe kugbe. (Luka 4:43; 8:1; 23:42, 43) Egblɔ be ye yomedzelawo aɖe gbefãe. Ne ame aɖe va gbɔwò be yeafo nu tso Mawu Fiaɖufea ŋu na wò la, subɔsubɔha ka me tɔe nàgblɔ be enye?
—Xlẽ Mateo 24:14.
Yesu yomedzelawo menye xexe vɔ̃ɖi sia fe akpa aɖeke o. Àte ŋu akpɔ wo adze sii le ale si womekpɔa gome le dunyahehe kple hadomenyaʋiʋliwo me o la me. (Yohanes 17:16; 18:36) Azɔ hã, womesrɔ̃a xexe sia fe nɔnɔmewo kple nuwɔna siwo gblẽa nu le ame ŋu la o.
—Xlẽ Yakobo 4:4.
Lɔlɔ̃ akuakua le Kristotɔ vavãwo si na wo nɔewo. Mawu fe Nya la sɔsrɔ̃ wɔe be wodea bubu gbe bubu dolawo ŋu. Togbɔ be alakpasubɔsubɔhawo daa megbe na aʋa siwo dukɔwo wɔna hã la, tadeagula vavãwo ya mewɔa esia o. (Mixa 4:1-3) Ke boŋ Kristotɔ vavãwo zãa wofe ɣeyiɣi kple nunɔamesiwo tsɔ kpena ɖe amewo ŋu hedea dzi fo na wo ɖokuitɔmadimaditɔe.
—Xlẽ Yohanes 13:34, 35; 1 Yohanes 4:20.
4. Àte ŋu ade dzesi subɔsubɔha vavãtɔa?
Subɔsubɔha kae tua efe nufiafiawo katã ɖe Mawu fe Nya la dzi, eye wòdea bubu Mawu fe ŋkɔ ŋu heɖea gbefãe be Mawu Fiaɖufeae nye amefomea fe mɔkpɔkpɔ ɖeka kolia? Ha ka me tɔwoe lɔ̃a ame, eye wotsri aʋawɔwɔ? Kae nàyɔ?
Srɔ̃ Nu Geɖe Wu
Nuka Tututue Nye Biblia fe Nufiafia?
Subɔsubɔ si Dzea Mawu Ŋu
Kpɔ nu ade aɖewo siwo dea dzesi ame siwo subɔa Mawu vavã la.


text:
SƆHƐWO BIANA BE
Ðe Xexea Dzɔ Le Eɖokui Sia?
—Akpa 3: Nu Ka Tae Nàxɔe Ase Be Ðe Wowɔ Xexea?
“Ne èxɔe se be ɖe wowɔ xexea kple emenuwo la, amewo abu wò movitɔe, woagblɔ be èle ɖevinu wɔm, nu siwo dziwòlawo fia wò me ko nèlé ɖe asi, alo subɔsubɔhawo flu tagbɔ na wò.”
—Jeanette.
Ðe wò hã nèsena le ɖokuiwò me abe Jeanette enea? Ne nenemae la, ke ate ŋu adzɔ be nàke ɖii be menye ɖe wowɔ xexea kple emenuwo o. Nyatefeae nye be ame aɖeke medina be woabu ye bometsila o. Nu kae akpe ɖe ŋuwò?
Amenutsonyawo
1. Ne èxɔe se be ɖe wowɔ xexea la, ke ètsi tsitre ɖe dzɔdzɔmeŋutinunya ŋu.
“Nye nufiala gblɔ be ame siwo ɖɔe ale gbegbe be womate ŋu aɖe ale si xexemenuwo wɔa dɔe gɔme o lae xɔnɛ sena be ɖe wowɔ xexea kple emenuwo”
—Maria.
Nu si wòle be nànya: Ame siwo gblɔa nya mawo la menya ale si tututu nyaa le o. Dzɔdzɔmeŋutinunyala xɔŋkɔwo abe Galileo kple Isaac Newton ene gɔ̃ hã xɔe se be Wɔla aɖe li. Wofe dzixɔse sia mewɔe be womegalɔ̃ dzɔdzɔmeŋutinunya o. Nenema kee, dzɔdzɔmeŋutinunyala siwo li egbea dometɔ aɖewo lɔ̃ dzɔdzɔmeŋutinunya vevie eye wogaxɔe se hã be ɖe wowɔ xexemenuwo.
Te esia kpɔ: Ŋlɔ “Aɖe Ƒe Xɔse” (nenɔ dzesi siawo “” me) le Gbetakpɔxɔ INTERNET DZI AGBALẼDZRAÐOƑE fe nudinyaŋlɔfe ne nàkpɔ dzɔdzɔmeŋutinunyala kple atikewɔla siwo xɔe se be ɖe wowɔ xexea kple emenuwo la dometɔ aɖewo. De dzesi nu siwo kpe ɖe wo ŋu woxɔe se nenema.
Nya vevitɔ: Ne èxɔe se be ɖe wowɔ xexea kple emenuwo la, mefia be ètsi tsitre ɖe dzɔdzɔmeŋutinunya ŋu o. Le nyatefe me la, nusɔsrɔ̃ tso dzɔdzɔmenuwo ŋu ana nàkpɔ kpeɖodzi geɖe be ɖe wowɔ xexea kple emenuwo.
2. Ne èxɔe se be ɖe wowɔ xexea abe ale si Biblia gblɔe ene la, ke amewo abu be mawudzixɔsela zazɛ̃nyahelae nènye.
“Ame geɖewo bua ame siwo xɔe se be ɖe wowɔ xexea be womele ɖeke me nyam o. Wobua nya siwo le Mose Ƒe Agbalẽ Gbãtɔ me la nyakpakpawo.”
—Jasmine.
Nu si wòle be nànya: Ame geɖe mesea nya si Biblia gblɔ tso xexemewɔwɔ ŋu la gɔme o. Le kpɔɖeŋu me, mawudzixɔsela aɖewo hã gblɔna be nyitsɔ laa koe wowɔ anyigba eye ŋkeke ade siwo wotsɔ wɔ anyigbadzinuwo la dometɔ ɖe sia ɖe nye gafofo 24. Biblia meda asi ɖe nya siawo dometɔ aɖeke dzi o.
Ðeko 1 Mose 1:1 gblɔ be: “Le gɔmedzedzea me Mawu wɔ dzifo kple anyigba.” Esia metsi tsitre ɖe kpeɖodzi si ŋu dzɔdzɔmeŋutinunyalawo ke ɖo be anyigba li fe miliɔn akpe geɖee nye esia la ŋu o.
Nya “ŋkeke” si wozã le Mose Ƒe Agbalẽ Gbãtɔ me la ate ŋu afia ɣeyiɣi didi aɖe. Le nyatefe me la, woyɔ ŋkeke ade siwo katã wotsɔ wɔ anyigba kple edzinuwo be “ŋkeke” le 1 Mose 2:4, Xexe Yeye Gɔmeɖeɖe Biblia.
Nya vevitɔ: Nya si Biblia gblɔ tso xexea kple emenuwo wɔwɔ ŋu wɔ ɖeka kple kpeɖodzi siwo ŋu dzɔdzɔmeŋutinunyalawo ke ɖo.
De ŋugble tso wò dzixɔsewo ŋu
Nyae be ne wobe nàxɔe ase be ɖe wowɔ xexea la, menye ɖe wobe nàxɔe se tamemabumabui o. Ke boŋ ebia be nàde ŋugble tso kpeɖodziawo ŋu. Bu esia ŋu kpɔ:
Le xexe sia me la, ne èkpɔ aɖaŋunu aɖe ko la, ènyana be aɖaŋuwɔla aɖee wɔe. Ne èkpɔ fotoɖemɔ̃, yameʋu alo afe aɖe la, èfoa nya ta enumake be ame aɖee wɔe alo tsoe. Ðe susu manɔ eme wu be nàfo nya ta nenema ke ne èkpɔ amegbetɔ fe ŋku, xeviwo le yame alo míafe anyigba la oa?
Bu nya sia ŋu: Aɖaŋuwɔlawo kpɔa anyigbadzinuwo fe nɔnɔme tsɔ trɔa si le wofe aɖaŋudɔwo ŋu woganyona wu eye wokpɔa mɔ be amewo nade dzesii be yewoe nye nuawo wɔlawo. Ðe susu le eme be míalɔ̃ ɖe amegbetɔwo fe agbagbadzedzewo dzi evɔ míagbe dzesidede Wɔla la kple efe nuwɔwɔ siwo de ŋgɔ sãsãsã la?
Nu siwo akpe ɖe ŋuwò nàdzro kpeɖodziawo me
Àte ŋu ana ale si nèxɔe se be ɖe wowɔ xexea la me nagasẽ ɖe edzi ne èdea ŋugble le kpeɖodzi siwo dze le dzɔdzɔmenuwo me la ŋu.
Te esia kpɔ: Ŋlɔ “Ðe Wowɔea?” (nenɔ dzesi siawo “” me) le Gbetakpɔxɔ INTERNET DZI AGBALẼDZRAÐOƑE fe nudinyaŋlɔfea. Tia “Ðe Wowɔea?” fe nyati aɖewo tso Nyɔ! me. Le nyati ɖe sia ɖe gome la, de dzesi nu siwo ɖe dzesi le nuwɔwɔ si ŋuti wòku ɖo la ŋu. Aleke wòna nèka ɖe edzi be Wɔla aɖe li?
Ku nu me yi ŋgɔe: Zã agbalẽ gbadza siwo gbɔna nàtsɔ adzro kpeɖodzi siwo ɖee fia be ɖe wowɔ nuwo la me tsitotsito; wole yevugbe me.
Was Life Created? alo La vie a-t-elle été créée ?
Anyigba le afi si sɔ pɛpɛpɛ le yame ale be agbe nanya nɔ le edzi.
—Kpɔ axa 4- 10.
Nu siwo ɖee fia be ɖe wowɔ nuwo.
—Kpɔ axa 11- 17.
Nya si Biblia gblɔ tso xexemewɔwɔ ŋu le Mose Ƒe Agbalẽ Gbãtɔa me wɔ ɖeka kple dzɔdzɔmeŋutinunya.
—Kpɔ axa 24- 28.
-
The Origin of Life
—Five Questions Worth Asking alo Cinq questions à se poser sur l’origine de la vie
Agbe mate ŋu adzɔ tso nu siwo me agbe mele o me le eɖokui si o.
—Kpɔ axa 4-7.
Nu gbagbewo fe wɔwɔme de ŋgɔ ale gbegbe be womate ŋu adzɔ le wo ɖokui si o.
—Kpɔ axa 8- 12.
Dzɔdzɔmeŋutinunyala siwo li egbea mete ŋu wɔ naneke si tea ŋu xɔa nyatakaka gbogbowo abe domenyiŋusẽfianuwo ene o.
—Kpɔ axa 13- 21.
Nu gbagbewo katã medzɔ tso nu gbagbe ɖeka me o. Lãwo fe ŋutinu siwo ŋu woke ɖo le tomenukuku me la, ɖo kpe edzi be lãwo fe hatsotso gãgãwo dzɔ le ɣeyiɣi ɖeka me, ke menye nu gbagbe sue aɖee nɔ tɔtrɔm vivivi ʋuu va zu lã gãwo o.
—Kpɔ axa 22- 29.
-
“Xexemenuwɔwɔwo, tso anyigbadzilãwo dzi va ke ɖe xexe gbahooa kple ɖoɖo si nu nuwo le le xexea me dzi, na meka ɖe edzi keŋ be Mawu li.”
—Thomas.


text:
ENUPKLAPKLA 12
Ðoɖo ci nu yí mìwanɔ mìwo Fyɔɖuxu kunuɖeɖedɔ lɔ leɔ?
Azan kleŋ ɖe doŋkɔ nɔ Yesu kuɔ, énu mɔ: “Wo a dra Mawu Fyɔju ŋɛnywi lɔ le xexe lɔ pleŋ mɛ, yí a sɔ ɖe kunu nɔ jukɔn lɔwo pleŋ. Hwehunnɔ nu yí vɔvɔɛnu lɔ a va ɖo.” (Matie 24:14) Vɔ lé woawa kunuɖeɖedɔ cɛ le xexe lɔ pleŋ mɛ doɔ? Kpɔwɛ ci yí Yesu ɖo ɖɛ nɔ mì hwecinu yí énɔ nyigban ji yí akpedo mì nu.—Luiki 8:1.
Mìyinɔ amɛwo gbɔ le wowo xowo mɛ. Yesu kpla eŋɛnywi lɔ dradra so axomɛ yi axomɛ yinukplaviwo. (Matie 10:11-13; Edɔwawawo 5:42; 20:20) Le exwe sanŋdi ŋkɔtɔ mɛɔ, wona texwe ɖe koŋ ci mɛ eŋɛnywidratɔwo aɖe kunu le. (Matie 10:5, 6; 2 Korɛntitɔwo 10:13) Ahanke le egbɛmɛɔ, wowa ɖoɖo nywi nɔ mìwo kunuɖeɖedɔ lɔ. Hamɛ ɖekaɖeka xɔ nyigbanmama ci mɛ aɖe kunu le. Wana cɛ kpenɔ do mì nu yí mìwanɔ do ese ci yí Yesu do nɔ mì mɔ “mìwo le dra Eŋɛnywi lɔ nɔ amɛwo” ji.—Edɔwawawo 10:42.
Mìdranɔ eŋɛnywi lɔ le afishiafi ci yí mìkpɔnɔ amɛwo le. Yesu gbeɖo kpɔwɛ ɖɛ nɔ mì le kunuɖeɖe nɔ amɛwo le afishiafi, shigbe axuta alo dotɔ tu nɛ. (Maki 4:1; Ӡan 4:5-15) Eyi taɖo mìwo can mìɖenɔ kunu nɔ amɛwo le afishiafi: le ablɔwo ji, le afiwo mɛ, le pakiwo ji, alo to telefonu ji. Mìgbeɖenɔ kunu nɔ mɛciwo yí le axwe xa nɔ mì, mɛciwo mìwanɔ edɔ koɖo, mìwo kpena sukluviwo, koɖo mìwo xomumɛtɔwo hweshiahwenu ci yí mɔnukpɔkpɔ sun mì shi. To emɔ cɛwo pleŋ jiɔ, mìkpekɔ do amɛ linlɔn nɛniɖe nu le nyigban lɔ pleŋ ji yí wosekɔ ‘hwlɛngan ŋɛnywi’ lɔ.—Ehajiji Wema 96:2, nwt.
Mi àji mɔ yeanu Mawu Fyɔɖuxu ŋɛnwyi lɔ koɖo nyɔna ci ahɛn vɛ le esɔmɛ nɔɔ? Ŋgbesɔ eŋɛnywi cɛ wa eo ɖekɛ tɔ o. Tekpɔ anui nɔ amɛwo kaba!
Eŋɛnywi ci yí ele mɔ woadraɔ?
Lé Yehowa Kunuɖetɔwo ɖyikɔ Yesu do le kunuɖeɖedɔ lɔ mɛɔ?